
Hejmar 117, 22’ê Tebaxa 2009 


SIYASI 


Agirî 


/V 

Daxuyaniya PDKI Di 30’mîn Salvegera Derkirina 
Biryara Cîhada Xomeynî Li Dijî Xelkê Kurdistanê 


H evwelatiyên hêja! 

Xelkê xebatkar û azadîxwaz yê 
Kurdistanê! 

Civat û komeleyên mirovhez! 

Netewa Kurd û partiya wê a pêşeng, 
anku Partiya Demokrat a Kurdistana îranê 
ku di xebata dijî rejîma Paşayetiyê de 
derbazbûyiyek dûr û dirêj û tejî ji şanazî û 
serbilindî heye û di pêxema pêşvebirina vê 
xebatê de, gellek gorî daye. Herwiha di 
pêvajoya şoreşa netewên îranê de jî pirr 
ektîv û çalak bûye û di refa herî pêş a vê 
xebata de, bi hêviya damezrandina 
sîstemek demokratîk li îranê xebat kiriye. 
Sîstemek ku tê de xelkê seranserê îranê bi 
azadî û demokrasî û netewa Kurd jî bi 
mafên xwe ên berheq şa be. Destkevta 
encama vê xebatê, rûxana rejîma dijî gelî û 
dijî azadî a Mihemedriza Şah di 22'ê 
Rêbendana sala 1357'an a Rojî de, bû. 

Piştî hiloşandina rejîma Paşayetî li îranê, 
gelê Kurd hêvîdar bû ku bigihe mafên xwe 
ên rewa. Lê rejîma Komara Îslamî a îranê 
ku teze gihîştibû dethilatê, dest bi 
pîlandarêtin li dijî netewa Kurd kir û her di 
destpêka Newroza sala 1358'an a 
Rojî(1980) de, li bajarê Sine şerek bixwîn bi 
ser xelkê vê bajarê de sepand ku di wî şerî 
de bi sedan kes ji xelkê bêsûç û sivîl ji aliyê 
hêzên rejîma Komara Îslamî a îranê ve 
hatin kuştin û midehek zêde bi ser de neçû 
ku wê rejîmê di 31'ê Xakelêweya hemen 
salê de şerê Nexede saz kir. 

Partiya Demokrat bi rêkirina çendîn 
şandan ji bo Tehranê bona gotûbêjkirin tevî 
karbidestên wê demê ên Tehranê, ji 
Xomeynî ve bigire heya ku digîje Bazirgan û 
Benîsedr û... gellek hewl da ku bikare ji 
rêya aştîxwazane ve û dûr ji şer û 
xwînrêjiyê, daxwazên netewa Kurd bixe 
rojevê û raya karbidestên rejîmê ber bi wê 
pirsê rabikşîne û bi hêviya çareserkirina 
pirsgirêka han pirr hewl da. Lê mixabin 
rejîma îranê li cihê avêtina gavên pozetîv û 
aştîxwazane bona çareserkirina pirsa Kurd, 
dihola şer lêxist û di roja 28'ê Gelawêja 
sala 1358'an(16ê Tebaxa 1980) de, 
Xomeynî bi dana fermana cîhadê li dijî 
netewa Kurd û bi helalzanîna can û mal û 
namûsa netewa azadîxwaz û mafxwaz, 
şereke neberamber û nexwastî bi ser gelê 
Kurd da sepandin ku heya niha jî di 
şêwazên cur bi cur de dom dike. 

Xomeynî di fermana xwe de ku bi hêcet 
şerê Pawe der kiribû, lê di rastî de li dijî 
hemû gelê Kurd fermana han dabû, biryar 
da gişt hêz û çekdarên rejîmê ber bi 
Kurdistanê bimeşin. Di fermana han de 
tepeserkirina netewa Kurd bi erkek pîroz û 
gellek girîngtir ji jiimêj û rojiyan 
hesibandibû û PDKÎ jî bi partiyek 
helweşiyayî(îlegal) ragihand. Di çarçoveya 
wê fermanê de bû ku hêzên mirovkuj û 
nezan ên rejîma Xomeynî êrîş kirin ser 



xelkê bêsûç û mafxwaz ê Kurdistanê. Hêz û 
kirêgirtiyên rejîma îranê li jêr serpereştiya 
Çemran û kesên wek Xelxalî, dest dane 
kuştin û qirkirina netewa Kurd û ji tu 
kiryarekî nemirovî xwe neparastin. Di 
çarçoveya vê fermanê de bi sedan ciwanên 
sivîl û bêtawan ên Kurd piştî dadgehîkirinên 
çend deqîqeyî ên Xelxalî hatin îdamkirin. 
Pasav û hêceta Xelxalî bo kiryarên han ên 
nemirovane ew bû ku digot: "Emê wan 
îdam bikin, ger ew bê tawan bin, dê herine 
biheştê, lê ger tawanbar jî bin ew gihîştine 
cezayê xwe". 

Xelkê xebatkar ên Kurdistanê! 

Di zirofek wiha de ku bi ser Kurdistanê 
hatibû sepandin, xelkê Kurdistanê û 
partiyên xebatkar û azadîxwaz diviya yan 
teslîmê cinayetên rejîma îranê biban û gişt 
kiryarên rejîmê qebûl kiriban, yan jî biryara 
berengariyê li dijî rejîmê daban. Bi xweşî ve 
xelkê çavnetirs û azadîxwaz yê Kurdistanê 
bi rêberiya partiyên siyasî û pêşiya 
hemûyan PDKÎ, rêya duyem, anku rêya 
berengariyê hilbijartin. Partiya Demokrat di 
daxuyaniyekê de ji bo hizr û raya giştî a 
îran û Kurdistanê, serbarê rohnkirina 
armanca vê fermanê, îlan kir ku li hember 
êrîşa han a nemirovane û hovane a rejîma 
îranê ku bi armanca qetilkirina xelkê 
Kurdistanê ye, ne tenê teslîm nabe, belku 
dest dide berxwedanê. Bi vî awayî şerê 
berengarîkirin li dijî hêzên êrîşker dest pê 
kir. Piştî sê mehan berxwedana netirsane a 
hêza Pêşmerge û lêdana dehan derbeyên 
mezin û bi bandor li rejîma îranê, ku di 
pêvajoya xebata xelkê Kurdistanê de bi 
xebata "sê mange" hatiye nasîn, Xomeynî 
bi awayekî rûyekî bona aştiyê tevî xelkê 
Kurdistanê û di bingeh de bo rêxistina 
hêzên xwe û dorpêçkirina hêza Pêşmergên 
Kurdistanê, peyama 26'ê Xezelwerê ji xelkê 
Kurdistanê re şand. Di wê peyamê de îşare 
bi vê yekê hatibû kirin ku nehez û neyaran 
xirab ew têgihandibûn û ew amade ye ku ji 
rêya gotûbêj û bi şêwazekî aştîxwazane ve 
pirsa Kurd çareser bike. Partiya Demokrat 
tevî partiyên din ên Kurdistanî amadebûna 
xwe bona gotûbêjkirin û çareserkirina pirsa 
Kurd ji rêya aştîxwazane ve ragihandin. Di 


rastî de roja 26'ê Xezelwerê roja serkevtina 
berengariya xelkê Kurd û îtirafkirina 
rasterast a rejîma îranê derheq têkçûna 
hêzên wê bû. Lewra ger roja 28'ê 
Gelawêjê, weke roja êrîşkirina hêzên rejîma 
îranê bo ser xelkê Kurdistanê bi rojekî 
girîng û destpêka xebata berxwedan û 
parastina xelkê Kurdistanê bê hesibandin, 
roja 26'ê Xezelwerê jî roja bi çokdehatina 
hêzên rejîmê û serkevtina wê xebatê ye. 
Lewra ew roj weke rojekî girîng û dîrokî di 
dîroka xebata mafxwazane a gelê Kurd de 
tê nasîn. 

Xelkê mafxwaz û azadîxwaz yê 
Kurdisatanê! 

28'ê Gelawêja îsal, 30 sal bi ser dana 
fermana cîhada Xomeynî li dijî xelkê 
Kurdistanê derbaz dibe. Bi dirêjahiya van 
30 salan de, gelê me di xebatekî rewa de 
gellek ezmûnên binirx di pêxema pêşxistina 
xebata azadîxwazane de bidest xistiye. Ew 
ezmûnane bi bihaya şehîdbûna dehan 
hezar kes ji xelkê Kurdistanê û zîndanîbûn 
û koçberbûna hezaran xebatkarên din ên 
neteweya Kurd hatiye bidestxistin. 

Ew girtiyên ku tûşî dehan cure îşkencên 
cismî û rohî hatine û heta piştî kutabûna 
hukma cezayê û derketin ji zîndanê jî, 
bandora îşkenceyên han hêj li ser wan tê 
xûyakirin. Bi dehan hezar kes ji xelkê 
Kurdistanê mal û welatê xwe bi cî hiştine û 
dûr ji kes û karên xwe û di welatek xerîb û 
bê îmkanat de dijîn. Lê her wek Dr. 
Qasimlo, rêberê herdem zindî yê gelê Kurd 
dibêje: "Gelek ku azadiyê bixwaze divê 
nirxa wê azadiyê jî bide". Netewa Kurd jî bi 
fîdakarî ve nirxên wê azadiyê daye û dîsan 
amade ye ku di rêya bidestveanîna maf û 
azadiyên xwe fîdakariyê bike û nirxan bide. 

Ger di 28'ê Gelawêja sala 1358'an de, 
hêzên xebatkar ên Kurd bona berevanîkirin 
ji welatê xwe dest dan çekê û di meydana 
xebatê de kêrhatîbûna xwe nîşanî xelkê 
Kurdistanê dan û bi dehan ezmûn ji netirsî 
û qehremanetiyê tomar kirin. Di 5 salên 
derbazbûyî de jî di salroja şehîdbûna Dr. 
Qasimlo de û li ser bangewaza PDKÎ, xelkê 
Kurdistanê bi daxistina dukan û bazarên 
xwe û bi temiranidina çirayên malên xwe û 
encamdana dehan cure çalakî û 
nerazîbûnên din, wek meş û nerazîbûnên 
mamostayan, jinan, kasibkarên ser sînor 
û... awayek din ji xebatê dest pê kirine û di 
meydana xebatê de jî çeleng û ektîv in û 
hejamrek zêdetir ji xelkê di vê xebatê de 
beşdar in. 

Rejîma Komara Îslamî a îranê ku heya 
niha nekariye xelkê kurdistanê bi çok de 
bîne, her rojê bona lawazkirin û jinavbirina 
xebata gelê Kurd dest dide pîlanek nû. Lê 
bi keyfxweşî ve ji ber hişyarbûna xelkê 
Kurdistanê, komplo û pîlanên rejîmê yek li 
pey yek tên pûç û betalkirin. 

Xelkê xwedîşeref û mafxwaz yê 
Kurdîstanê! 

Ger 30 salan berî niha tenê xelkê 
Kurdistanê rejîma Îslamî a îranê nas kiriba 
û li dijî wê xebat dikir, îro rojê rastiya 
rejîmê ne tenê ji bo gişt xelkê îranê belku ji 
bo civata mirovahiyê jî eşkere bûye. 

Bûyera herî dawî ku hewce ye îşare pê 
were kirin, şanoya hilbijartina dewra dehem 
a Serok Komariyê di îranê de bû ku ev 
hilbijartin ji aliyê PDKÎ ve bi egera 
nedemokratîkbûnê, hate baykotkirin û vê 
partiyê ragihand ku rejîma îranê kesê xwe 
bo serokkomariyê destnîşan kiriye. Lewra 
beşdarîkirin di vê hilbijartinê de bê wate û 
bê biha ye. 

Piştî ragihandina encamên dehemîn gera 
şanoya hilbijartina Serok Komariyê ku nêzîk 
du mehan berî niha birve çû, pêleke 
nerazîbûnê ji aliyê xelkê îranê ve dest pê 
kir û b[ milyonan kes ji xelkê îranê li dijî 
rejîma Îslamî hatin ser xiyevanan û banga 
nerazîbûn û bêzariya xwe gihandine guhê 
hemû xelkê cîhanê. 

Hevwelatiyê birêz! 

Niha piştî derbazbûna 30 salan^ bi ser 
temenê rejîma Komara Îslamî a îranê û 
dana fermana cîhadê û encamdana dehan 
pîlanên din li dijî netewa Kurd, bi xweşî ve 
xebata gelê me hem di asta navxwe de û 
hem di asta navnetewî de bi awayekî baş 
ber bi pêşve çûye û rûyê rastîn yê rejîma 
Komara Îslamî a îranê roj bi roj li ber çavê 
xelkê îran û cîhan û kom û civatên 
navnetewî zêdetir eşkere dibe. Rejîma 
îranê rojane tevî kirîzên cur bi cur berbirû 


dibe û bona çareserkirina van hemû kirîz û 
pirsgirêkan tenê rêyek ku penaha xwe jêre 
biriye û dibe, tepeserkirin, kuştin, 
zîndanîkirin û îşkencekirina hovane a xelkê 
azadîxwaz û mafxwaz e. 

Riftar û bîrkirina han a rejîmê her bi xwe 
pêkhênerê mezintirîn kirîzan e. Lewra em di 
30'mîn salvegera derkirina fermana^ hovana 
a cîhadê ji aliyê rejîma Komara Îslamî a 
îranê derheq netewa azadîxwaz ya Kurd, 
gişt kiryar û pîlanên din ên rejîmê bona 
tepeserkirina azadîxwazan li seranserê 
îranê mehkûm dikin û hevxemiya xwe tevî 
malbatên şehîdên van bûyeran xuya dikin û 
piştevaniya xwe ji xebata sivîl a xelkê îranê 


bi armanca bidestxistina 
mafên netewî, dikin. Em bêguman in ku 
xwîna bi neheq rijandî a xebatkarên Kurd û 
êş û azara hezaran kes ji keç û xortên 
xebatkar ên Kurd heder naçe û aqibet 
rejîma Komara Îslamî a îranê mehkûm bi 
namanê ye. 

Bihiloşe rejîma Komara Îslamî a îranê 

Serkeve xebata azadîxwazane a gelên 
îranê li dijî zilm û dîktatoriyê 

Pariya Demokrat a Kurdistana îranê 
Deftera Siyasî 
27.05.1388 
19.08.2009 


64 Sal Xebata Berdewam, Nîşaneya Mikumiya PDKÎ Ye Li Ser 


Domandina Doza Gel 


Sadiq Eskerî 

64 salan berî niha di 
demekê de ku ne 
tenê Kurdistan û 
gelê Kurd û 
Netewên din ên 
îranê, belku gişt 
Rojhilata Navîn ji 
dest sîstem, hizr û 
raman û desthilatên dîktator û paremayî 
bêzar bibûn û dinalandin, di roja 25'ê 
Gelawêja sala 1324'an a Rojî de, (16ê 

Tebaxa 1945) Partiya Demokrat a 
Kurdistana îranê bi destê Pêşewa Qazî 

Mihemed, rêber û pêşengê navdar û Serok 
Komarê Kurdistanê û hejmarek ji heval û 
hevçeperên wî û li ser bingehên rêxistinî ên 
Komeleya Vejiyana Kurd (J K) li Mehabadê 
hate avakirin. 

Digel avabûna PDKÎ di dîroka netewa 
bindest û hejar a Kurd de yekemîn sazî û 
partiya Kurdî a modern û nûjen hate 
damezrandin û bizava azadîxwazane a gelê 
kurd jî di çarçoveya tevgerên eşîrî, herêmî 
û malbatî de derket û bo bizavekî netewî ku 
xwediyê armancên diyarkirî û pirensîp û 
bernameyên taybet bi xwe bû, guhert. 

PDKÎ bi avabûna xwe bi awayekî zanistî û 
piratîkî tevgera rizgarîxwazane a netewa 
me xiste nava qonaxek nû û pêşkevtî de. 


Partiya Demokrat bidesvetanîna mafên 
netewî di warên siyasî, çandî, aborî û civakî 
de kire armancên xebata xwe. Herwiha 
dabînkirina demokrasî di gişt îranê de û ji 
navbirina zilm û bêdadiyê li ser gelên 
derdor û cîran û nemana ferq û cudahiyê di 
navbera tev çîn û qatên civakê bi taybetî di 
navbera jin û mêran de kire armancên herî 
bingehîn ên xwe û di vê pêxemê de kete 
hewl û xebatê. 

Avabûna yekemîn Komara Kurdistanê di 
sala 1946'an de, ji aliyê PDKÎ ve û 
cihgirbûna demokrasî û aştî di herêmên bin 
desthilata Komara Kurdistanê de, 
hevkarîkirin tevî gelên derdorê bona 
rizgarbûn ji dest zilm û bêdadiyê, 
damezirandina Yekîtiya Jinan û û Yekîtiya 
Ciwanan, rastiya vê çendê dide selimandin. 

PDKÎ her di yekemîn rojên avabûna xwe 
de baweriya xwe bi xwestek û armancên 
pêşkevtî ên gelê me daye îsbatkirin û ji bo 
bidestxistina wan, bi kiryar hewl daye û 
tekoşîn kiriye. Tekoşînek ku serbarê 
hebûna wan hemû evraz û nişîvan, ew 
hemû îxanet û xwefiroşî derheq Partiya 
Demokrat, hêj dom dike û ji çiyayên 
Kurdistanê qahîmtir sekiniye, ji kaniyên 
Kurdistanê zelaltir dimeşe, ji nihalên 
Kurdistanê kurtûr difikire û ji rûbarên 
Kurdistanê bi gurtir diherike. 

Partiya Demokrat a Kurdistana îranê 


weke pêşenga tevgera rizgarîxwazane a 
netewa me di Rojhilatê Kurdistanê de, ku ji 
aliyê mafxwaz yê Kurdistanê ve tê 
piştevanîkirin, di heyamê 64 salên 
derbazbûyî de ne tenê ji xebat di pêxema 
bidestxistina mafê gelê Kurd de paşgez 
nebûye, belku ji bo bidestxistina wan 
xwestek, armanc û mafan, bi tevahî hewl 
daye û di vê pêxemê de çendîn fîdakarî û 
qurbanî daye. Şehîdbûna dehan hezar 
ciwanên netewa Kurd di nava heps û 
zîndanên reş û tarî ên her du rejîmên 
Paşayetî û rejîma Komara Îslamî a îranê û 
şehîdbûna hezaran ciwanên Kurd di nava 
refên PDKÎ û şehîdbûna rêberên wek 
Pêşewa Qazî Mihemed, Dr. Qasimlo û Dr. 
Sadiq Şerefkendî ne cihê înkar û haşakirinê 
ne. 

Di 64'emîn salvegera avabûna Partiya 
Demokrat de, silav û rêz û hurmetên xwe ji 
bo riha gişt wan keç û xortên netewa me 
ku di heyamê 64 salên derbazbûyî de ji 
aliyê dujminên gelê Kurd ve hatine 
şehîdkirin, dişînim û serê rêz û hurmetê ji 
wan re diçemînin. 

64'emîn salvegera damezrandina PDKÎ 
de, silv û rêz û hurmetan ji bo riha paqij ya 
gişt wan rêber û kadro û pêşmerge û 
endamên rêxistinî ên Partiya Demokrat 
dişînim ku bi rijandina xwîna xwe a sor 
dara xwezî, xwestik û azadiya gel û welat 

Pirsa Kurd Pirsgirêka Herî Giring Ya Turkiyê... 


Azad Kurdî 

Ev sernivîs gotina 
çend rojan berî niha 
a Serok Komarê 
Tirkiyê, Ebdulah Gul 
li bajarê Bedlîs a 
Bakurê Kurdistanê 

ye. Daxuyanî û hewl û xebatên yek du 
hefteyên borî ên karbidestên payebilind 
yên Tirkiyê li ser giringiya Pirsa Kurd û 
çareseriyên wê dozê ji rêya aştîxwazane û 
demokratîk ve, ev pirs di 20-30 salên borî 
de ji her dememkê zêdetir xist rojeva siyasî 
a Turkiyê. Demekî dirêj bû Erdogan 
daxwaza DTPê bo hevdîtin û civînan qebûl 
nedikir, lê serdan û hevdîtina roja 5ê 
Tebaxa 2009an a Serok Wezîrê Tirkiyê, 
Receb Teyib Erdoxan ligel Hevserokên 
Partiya Civaka Demokratîk (DTP) Ehmed 
Turk û Emîne Ayna dawî bi wê kirîzê û 
pirsgirêkan anî û hêviyekî nû da pêvajoya 
çareseriya siyasiyane a wê pirsa girîng û 
hestyar a Komara Turkiyê ku zêdeyî 80 sal 
dibe pê re dinale. 

Çavdêrên siyasî û siyasetvanên Kurd û 
Turk gavên vê dawiyê ên karbidestên 
Hikûmeta Dad û Pêşdeçûnê (AKP) û civîna 
Erdoxan û şanda DTPê û herwiha daxuyanî 
û helwêstên Serok Komar û çend wezîrên 
dewletê derbarê çareserkirina aştiyane û 
demokratîk a Pirsa Kurd li Turkiyê wek 
guhertineke kûr û mezin di proseya 
çareseriya pirsgirêkên navxwe ên wî welatî 
dizanin û herdu aliyên hikûmet û DTPê jî 
pêvajoya nû û helwêst û gavên dewleta 
Turkiyê li dor vê pirsa giring a Turkiyê 
biwêrane, erênî û cihê hêviyê nirxandin û 
vekirina deriyekî nû bi rûyê çareseriya Pirsa 
Kurd hesibandin. 

Lê ji aliyekî din jî ev daxuyanî û hewl û 
civînên navbera du aliyan, bi dijberî û 
helwêstên tund ên her du partiyên mezin 
ên opozîsyona hikûmetê re, anku Partiya 
Komarîxwaz a Gel (CHP) û Partiya 
Neteweperest a Gel (MHP) rûbirû bû û wek 
civîna AKPê û PKKê û wd... binav kirin. 

Helwêsta van du partiyan zêde di 
çarçoveya lojîkek şikestxwarî û 
nejadperestane tê berçav ku di yek du 
dehsalên borî de li hember Pirsa Kurd ji 
aliyê wan dihat meşandin, ne rexneyekî 
pêşgîrane li hember proseya çareseriyê an 
dijberiyek siyasî û mantiqî a partiyek 
opozîsyonê. Ji ber ku di dewrana 
desthilatdariya wan û partiyên din de, 
pirsgirêkên navxwe ên Turkiyê gelek kûrtir 
bûn û nerîn û ramana wan înkarkirina pirsa 
Kurd û nasnameya netewî a neteweyek 
zêdeyî 25 milyon nifûs li Turkiyê û herwiha 
domandina şer bi tevgera mafxwazane a 
Kurdistanê re di wî parçeyî de bû, niha ku 
Hikûmeta AKPê di dema van çend salên 
borî de hin gav û projeyên herçiqas biçûk 
bin jî, bo çareserkirina Doza Kurd avêtine û 


dixwaze çareseriyekî kûrtir jê re peyda bike 
û lojîkî bi pirsê re tevbigere û pirsê bi rêya 
aştîxwazane û demokratîk û gotûbêjan ve 
çareser bike, ew du hêz wek berê ketine 
helwêstgirtina nejadperestane û dixwazin 
mezintirîn pirsgirêka navxwe ya Turkiyê ku 
Pirsa Kurd û binpêkirina mafê mirovan e, 
bê çareserî bimîne. 

Bêguman ev nerîn û gavên ku niha AKPê 
davêje û tîne rojevê, ger di dema du 
dehsalên borî de hatiban kirin, Turkiye di 
asta navnetewî de rol û rewşekî cuda ji ya 
niha dibû. Bi taybet ji bo endambûna 
Turkiyê di Yekîtiya Ewropayê de. 

Dibe helwêst û daxuyaniya herî giring a 
Serok Komarê Turkiyê Ebdula Gûl li bajarê 
Bedlîsê be ku li ser pirsê wiha axivî: "Pirsa 
Kurd, pirsa herî giring a Turkiyê ye û 
pêwîst e ew pirs bi şêwazekî siyasiyane û 
demokratîk bê çareserkirin, ji ber ku ew 
doza hemû Turkiyê ye û divê Tirkiye wek 
welatekî modern û nûjen wê pirsa giring a 
xwe ya navxweyî çareser bike û pêngavan 
jê re bavêje." 

Ketine rojeva Pirsa Kurd li Turkiyê 
vedigere bo destpêkên dehsala 90 a Zayînî 
a sedsala borî ku bo yekemîn car jî 
dîrokzan û ronakbîrê navdar Dr. Ismaîl 
Beşîkçî di teza xwe ya duktorayê de bi 
awayekî akademîk û realîte Doza Kurd xiste 
rojeva siyasî a Turkiyê û li ser wê pirsê 
çend caran cezayên giran ên girtîgehê ji 
Beşîkçî re hat birrîn. Piştre di sala 1993an 
de, Serok Komarê wê demê yê Tirkiyê ku 
xwe Kurd dizanî, rastiya hebûna Pirsa Kurd 
anî rojevê. Lê heta çend salan berî niha jî 
baskirin ji wê mijarê hêla sor û xeter a 
Turkiyê dihat hesibandin. Bi taybet ji bo 
Arteş, partiyên nejadperest û nasyonalîst 
ên Turk. Lê gavên van çend salên borî ên 
Hikûmeta AKPê guhertinek mezin li civaka 
Turkiyê û di nav rewşenbîr, siyasetvan û 
medyayan de pêk aniye û fezayekî erênî 
çêkiriye. 


Nemaze vekirina Kanala TRT6ê û 
destpêkirina xwendin bi zimanê Kurdî di 
zanîngehên Turkiyê de û wd, hin gavên baş 
û bicî ji bo xurtbûna nîve demokrasiya 
Turkiyê û encama wan hewl û bizavan bû 
bingeha destpêkirina pêvajoyekî nû ku di 
vê mehê de kete rojevê, gellek helwêst û 
daxuyaniyên ku çaverê nedihat kirin zû bên 
cîbicîkirin, derketin holê. Giringiya vê 
pêvajoya nû di wê yekê de ye ku dawiyê bi 
proseya bive û qedexebûna baskirin li ser 
Doza Kurd û binpêkirina mafê mirovan û 
mîlîtarîzekirin û bêpariya dever û bajarên 
Kurdistana Bakur û pirsgirêkên wan hatiye 
û tê û ew tilisma dîroka hemdem a Turkiyê 
hatiye şikandin û dîwarê înkarkirina dehan 
salî a wê pirsa rewa ya welatê Turkiyê ji 
holê rabû. Wê pêvajoya nû pêwîstî bi 
cidiyet û kar û mekanîzm û projeyên 
piratîkî û ron û herwiha domandina gotûbêj 
û hevdîtinan û çareseriyên demokratîk û 
aştiyane û siyasî heye. 

Ligel wê yekê ku Turkiyê Konvansyona 
Mafê Mirovan ya Ewropayê û çendîn 
peymannameyên din ên navnetewî îmza 
kiriye, lê hê wî welatî xalên Konvansyona 
Ewropî a Parastina Mafê Kêmaniyan 
nepejirandiye û di wê derbarê de 
berdewam ji ber binpêkirina mafê mirovan, 
bi taybet çaresernekirina pirsa neteweyî a 
Kurdan di Turkiyê de rûbirûyê rexneyên 
tund bûye. Hewl û pêngavên vê dawiyê ji 
bo çareserkirina Pirsa Kurd li Turkiyê ji rêya 
aştî, gotûbêj û siyasiyane ve dibe sedema 
cihgirbûna demokrasiya rasteqîn li Turkiyê 
û alîkariyek baş bo pêvajoya endambûna wî 
welatî di YE'ê û wergirtina Turkiyê wek 
endam di wê yekîtiya bihêz û xurt a cîhanê 
de ku ji boTurkiyê pirr giring e. 

Çareserkirina Pirsa Kurd li Turkiyê pêwîstî 
bi qebûlkirina rastiya hebûna wê doza rewa 
û herwiha pêngavên cidî û piratîkî û 
çareseriya bingehîn heye û niha ji qonaxa 
gotin û dirûşman derbas bûye. 

RONÎ 

Quncikek ji bo şiroveya bûyer û babetan ji xwendevanên ”Agirî” re 


Şev Çû Ma Tu Edî Hev Tê Lo 


ramê Tîgran, yek ji sitûnên huner 
û strana Kurdî di nîvsedeya borî 
de, roja 8ê Tebaxê ji hunera Kurdî 

û hezkiriyên dengê xwe malavayî kir. Aram, 
hunermendê mend û aram, ji esla xwe 
Ermenî bû, lê di hunera xwe de sînorên ol 
û qewmiyetê derbas kiribû û di hunera 
Kurdî de bûbû xwediyê mektebekê ku dê 
piştî mirina wî jî hertim bijî. 
Taybetmendiyên mekteba Aram ya stranê, 
ciyê wî di dilê her kesî de vekiribû. Evîndar 
û şorişger, nexweş û şahîgêr, têr û birsî, 
heyî û neyî her kesî soza dilê xwe di 
stranên Aram de peyda dikir. Di yek gotinê 
de, dengê Aram, rengvedana soza dilê 
bişewat bû. 

Lê ji xweşiya stranê pitir, dengê Aram bi 
sala ye ji pir kesan re weke sembola 
wefadarî û vejînerê bîranînên biqîmet e. Ev 
deng, di rojên xweşî û nexweşiyê de ji hin 
kesan re bûye heval û hevraz. Lewma ji 
destdana Aram, valahiyekê ne tenê di 
hunera kurdî, lê her wisan di jiyana 
hezkiriyên wî de pêk tîne. 

Hezkirina min ji dengê Aram re, diçe 
salên destpêka 80yan, dema ku taze ez 
bûbûm pêşmerge. Stranên Aram ji bo 
bîranîna rojên zarokî, jiyana li gundan û 
heza ji kok û bingeha jiyanê re, her demê 
hêz dida meriv. Lê ev heza xwezayî, hêdî 
hêdî manayek sembolîk ya pir mezin girt û 
bû beşek ji jiyana min ya siyasî. Êdî 
Aram, ne tenê kok û orjînala jiyanê, lê 
û hêviyên pêşerojê jî temsîl dikir û uu 
hevraz û hevsozê her demê. 

Sala 1986, derbiharek zû bû ku 
Pêşmergeyên Hêza Agirî, ji ciyê 
bêhnvedana xwe ya zivistanê li Başûrê 
Kurdistanê ber bi navçeyên Urmiye û 
Selmas li Rojhilat vedigeriyan. Berî vegerê, 
hem ji bo xatirxwestin û hem ji bo 
amadekariyên dawî, wefdek ji kadr û 
birêveberên navçeyê, bi serperistiya kekê 
Elî Kaşifpûr hatibûn gundê "Gewredê" ku 
"Deftera Siyasî"ya PDKÎ lê dima. Wê demê 
bi rehmetî Mikayîl Baso, an wek di nav 
hevalan de dihate gotin "Kak Meko" re me 
di Radyo Dengê Kurdistanê de kar dikir. Ji 
bo birêkirina hevalan, em her du, 
serêvariyekê çûne bal wan. Kekê Elî, dema 
xatirxwestinê, hate serê me her duyan û 
hin pêşniyar û rêniwêniyên kar dan. Berî ku 
em ji hev dûr bikevin, daxwaz kir ku her 
dema nûçeyek li ser herêmên bakûrê 
Rojhilata Kurdistanê tê weşandin, bila ji 
Radyo Dengê Kurdistanê, stranek Aramê 


Tîgran bê weşandin. û bi gotina dawî, 
rondikên me her duyan hatne xwar: Dema 
ez şehîd bûm, strana "Xwezî dîsa zar bûma 
..." biweşînin. 

Me dizanî ku têkoşîna bi wî rengî, 
şehîdbûn li pey re ye û her meh û 
hefteyekê, nûçeya şehîdbûna yek an çend 
pêşmergeyên canfida dihat. Lewma 
bûyerek weha ne dûr bû, lê dîsan, kesî 
pêşwext, xwe ji şehîdbûna hevalek nêzîk re 
amade nedikir û ji basek weha jî hez 
nedikir. Ji bo ku em nekevin bin bandorê, 
min bi henek ji kekê Elî re got: Ev stran ji 
bo bûyerên weha nehatiye danîn û heza 
zarokitî û şehîdbûna di çeperê de pir ji hev 
dûr in. Elîyê nemir di bersivê de got eger 
cîhana zarokên me wek hez û xwesteka ku 
di strana Aram de tê ziman, bê xem 


bimeşiya, pêwîst nebû li wan çiyan xwîn bê 
rijandin... 

Sal çûn û têkoşîn berdewam bû. Her 
dema ku Elî vedigeriya navenda partiyê, bi 
hev re heta derengî şevê me stranên Aram 
guhdarî dikirin. Edî dengê Aram, bûbû 
beşek ji jiyana rojane. Li gor Elî, dengê 
Aram dengvedana jiyanê bû û hem di 
demên şahiyê de û hem jî wexta êş û 
azaran, dengê Aram dil vedihesand. 
Gumana min nebû, ev Aramê ku aramî dida 
dilan, êdî bûbû pêşmergeyek ku her demê 
li rêza pêşîn ya pêşmergeyan di çeperê de 
bû, û her nebe ew ciyên ku Elî lê, dengê 
Aram jî lê bû. 

Heza Elî ji dengê Aram re wisa bê sînor 
bû ku ji bo Elî tu gavê ji Aram dûr nekeve, 
navê kurê xwe yê dawiyê danî "Aram". û 
hêviya Elî ev bû ku rojekê bi Aramê xwe re, 
Aram gazî bike Kurdistana Azad û bi hev re 
cejna serkevtinê bigrin. 

Lê mixabin Aramê sava, bi germahiya 
hez û hêviyên Elî yê xwedî bawer mezin 


nebû û Elî bi Aram re cejna serkevtin 
negirt. Meha tebaxa 1990 di şevek reş de 
bajarê Konya li Tirkiyê, hêzên tarîperest 
destên Elî ji destên nazik û li benda nazan 
ên Aramê sava qedandin û ew ber bi 
qederek bi êş û jan ve birin. Şev çû û Aram 
her li bendê ma ka kengî babê dil pir ji hez 
yê wî dê vegere. Stêrka sibê hilda, lê Elî 
her nehat. Roj hat û çû, rojên din û rojên 
din û sal û salên din bi dûv hev re meşiyan 
... lê êdî Elî venegeriya. 

Dema nûçeya şehîdbûna Elî hat, mixabin 
ne kak Meko û ne jî min, derfet hebûn ku 
hêvî û wesiyeta Elî bi cîh bînin. Lê, bi dilek 
bi xem min li ser milê xwe re avirek ji taxçe 
da û temaşey kaseta dengê Aram kir. Bê 
hemdî min û bi lorîkan "xwezî dîsa zar 
bûma" ... hat. Ji wê demê ve hemû salan di 
şeva 16 ê tebaxê de, bi bîranîna Şehîd Elî, 
guhdariya dengê Aram dikim, lê li bedela 
"xwezî dîsa zar bûma ... " strana "şev çû 
êdî ma tu hev tê lo, ez ranazêm bê te kengî 
xew tê lo, xanî bûye zîndan tê da ranazêm, 
ta sipêdê qîr û nelîn tev tê lo" ji bo min 
hevrê û hevraz e. 

îsal havînê, tenê çend roj ji salvegera 
şehîdbûna Elî Kaşifpûr re mayî, dubare li 
baxê Kurdistanê bû zivistan ... û vê carê 
Aramê Tîgran çû ser heqiya xwe. Xuya ye 
ku dilê Aram bi evîn û soz û riya xebata Elî 
re yek bû, lewma di heman mehê de ku Elî 
hatiye şehîdkirin, Aram jî xatir ji cîhan û 
jiyanê xwest. 

Lê li pey her zivistanekê re biharek geş û 
jiyanek nû tê. Bayê ku ji "hêlîna bilibilê" 
Aram xistî, çi qas xurt be û hêza wê çi qas 
zêde be, dê nekare bi ser îradeya dost û 
hezkirî û hevalbendên Elî û Aram de bi ser 
bikeve. Dê êş û azarên demê derbas bin û 
"bax û bostanên" "Feqiyê Teyran" dubare 
vegeşin û gulistana ku bi xwîna Elî û 
têkoşerên azadiya Kurdistanê hatî 
xemilandin vegeşînin. Dê hezkiriyên dengê 
Aram û rêbaza Elî, bi gulên geş ên vê 
gulistanê û bi dilxweşiya evîna Kurdistanê 
ber bi pêşwaziya dilberên xwe ve herin û bi 
keniya xweşiyê "derî ji wan vekin". 

Bawerî û rêbaza şehîd Elî Kaşifpûr û deng 
û nirxên ku hunermend Aramê Tîgran li pey 
xwe hîştin, wê heta hetayê di dilê gelê 
Kurdistanê de bimînin. Weke çawan bi 
şehîdbûna Elî re, nav û rêbaz û têkoşîna wî 
hê bilindtir bû, dê Aramê Tîgran jî li bîra tu 
kesî neçe. Dilê pir ji hez û evîn ya Aram êdî 
lê naxe, lê deng û bîranînên wî dijîn û ji 
niha û pê ve dê hê bilind bin. 


Ebdullah Hicab 








Pîrozbahî 

16ê Tebaxa 2009an, 63 sal bi ser damezirandina PDKÎ derbas dibe. 

Di 16ê Tebaxa 1945an de, PDKÎ li ser bingehên rêxistinî ên Komeleya Vejiyana 
Kurd hate avakirin. PDKÎ yekemîn partiya modern û xwedî bername û rêbazekî 
siyasî û demokratîk bû ku bi destê Pêşewa Qazî Mihemed hate avakirin. Em 64emîn 
salvegera avabûna wê partiyê pîroz dikin. 

Desteya Weşana Agirî 




Paşkoya Taybet Bi Boneya 25’ê Gelawêjê, 64’hemîn Salvegera Avabûna PDKÎ 

Peyama Sekreterê Giştî Yê PDKÎ Bi Hilkevta 64’mîn Salvegera 

Damezrandina Wê Partiyê 


evwelatiyên xebatkar! 

Xûşk û birayên rêzdar! 

îro 25'ê Gelawêja sala 1388(16'ê 
Tebaxa 2009)'an, Partiya 

Demokrata ya Kurdistanê, partiya Komara 
Kurdistanê, Pêşewa Qazî Mihemed, Dr. 
Qasimlo, Dr. Şerefkendî û hezaran 
şehîdên rêya rizgariya gelê me, partiya 
dehan hezar endam û alîgiran û bi giştî 
hizba gelê kurd di Kurdistana îranê de, 
64'mîn moma temenê xwe hil kir. 

Bi vê hinceta girse, ji aliyê xwe û 
rêberiya partiya me ya xebatkar 
pîrozbahiyên herî germ ji hemû gelê kurd, 
malbatên serbilind ên Şehîdên vê rêbazê û 
kadro, pêşmerge, endaman û alîgirên 
PDKÎ dikim. Herwiha ji hemû wan ezîzên 
me pîroz be ku di dema wan dehan salên 
xebatê de yar û yawerên partiya xwe bûn, 
di rojên dijwar de pişta wê girtin, ji 
reşebayê dijminên cor bi cor parastin, di 
têkçûnan de hêvî jê re dan û di 
serkevtinan de jî şirîkê şahî û xweşiyên 
partiyên bûn. 

Hevalên hêja û delal! 

Damezrandina PDKÎ destpêka xebatek 
nû di pêvajoya xebata azadîxwazane a 
gelê kurd de bû. Sala avabûna PDKÎ bi 
damezrandina Komara Kurdistanê re^ hev 
dem e ku di parek ji axa Kurdistana îranê 
de ji aliyê PDKÎ û bi serokatiya Pêşewayê 
nemir Qazî Mihemed, Sekreterê Giştî yê 
wê demê yê PDKÎ pêk hat. Komara 
Kurdistanê yekem desthilatdariya kurdî bû 
ku bi azîn û usûlek hemdem hat avakirin û 
xwedî qanûn, dezgeh û saziyên dewleteke 
nû a kurdî bû. Temenê wê komarê kêm û 
kin bû, lê gelek azmûnên giranbiha bo 
gelê me afirand. Piştî hiloşandina wê 
komarê, hemû temenê PDKÎ ji destpêkê 
heta îro bi armanca bidestxistina mafê 
netewî bo gelê kurd N dijî rejîmên dîktator 
ên Paşatî û Komara Îslamî dîrokekî dijwar 
û bixwîn û tejî berxwedan hebûye. 
Partiyek ku di hemû wê demê de di bin 
êrîş û komploya du dewletên bihêz û her 
wiha neyar û nehezên cor bi cor ên 
navxweyî û derve de bûye. 

Renge giringtirîn û taltirîna wan 
komployan, îdamkirina yekemîn Sekreterê 
Giştî Pêşewa Qazî Mihemed^ û gellek 
endamên din ên rêberiya PDKÎ û Komara 
Kurdistanê di wê demê de û herwiha 
bêdengiya nêzîk 10 salan bi ser tekoşîna 
PDKÎ li pey wê bûyerê, piştî wan jî 


terorkirina du Sekreterên jêhatî û navdar, 
Dr. Qasimlo û Dr. Şerefkendî û ew 
parçebûn bûn ku di wê demê de û di 
demên hestyar de rûbirûyê PDKÎ bûne. 

Di dîroka tevgera kurd di du sed salên 
borî de, gellek bizav bi şehîdbûna 
rêberekê ya têkçûn di eniyekî şer bi 
dujmin re, bi tevahî rastî têkçûnê hatine. 
Di dîroka hemdem de jî gellek ji wan 
partiyên ku di Kurdistana îranê de pêk 
hatin û piştî demekê tune bûn yan bi 
tevahî ji bîra xelkê çûne û bandorek wisa li 
ser xelkê welatê me nemane. 

Lê PDKÎ piştî wê dîroka dijwar, niha jî di 
Kurdistana îranê de partiya cihê bawerî û 
herî hezkirî ye, di kom û komeleyên 
navneteweyî û nawçeyî de partiyekî diyar 
û di îranê de jî dost û dujmin jê re hesabê 
dikin. 

Sedema wê rewşê siyasî ku PDKÎ tê de 
ye, vedigere bo gellek taybetmendiyên 
bilind ku ez li vir tenê îşarê bi sedemekî 
giring dikim, ew jî serdemîbûna wê partiyê 
ye. 

Hemdemîbûn bi wê wateyê ku eger 
PDKÎ 64 salan berî niha di zirûfekî taybet 
a siyasî û coxrafî bi armanca dabînkirina 
mafê çarenivîsa gelê kurd di Kurdistana 
îranê de wek stratejiyekî netewî û 
demokrasî wek garantiyekî herî xurt a wan 
mafan pêk hat, di taktîkên xwe de di 
pêvajoya gihîştin bi wê stratejiyê de, li gor 
serdem û civakê nermî nîşan daye û di 


çarçoveya tu îdeolojiyekî de hişk û girtî 
nemaye. Ger Komeleya Vejiyana Kurd wek 
rêxistinekî neteweyî ya teskbîn kevirê 
binêşa PDKÎ pêk tîne, piştî wan guhartinên 
siyasî ên ku 3 sal piştre di herêmê de tên 
holê, PDKÎ tê damezirandin ku partiyek 
demokrat bi siyaset û bernameya vekirî û 
digel siyasetekê rehevterîb bû ku di wan 
salan de siyaseta cîhanî û herêmî hebûye. 

Ligel derbazbûna demê û şiroveyekî hûr 
li ser rewşê, navê partiyê dibe Partiya 
Demokrat a Kurdistana îranê, dirûşmên 
srtatejîk ên wê bo "Demokrasî bo îranê û 
Otonomî bo Kurdistanê" piştre avakirina 
sîstemeke demokratîk a federal li îranê û 
dabînkirina mafê neteweyî bo neteweya 
Kurd di Kurdistana îranê de tên guhertin. 

Di pêvajoya wan guhertinan di dirûşmên 
stratejîk de û rewşa sepandî bi ser 
tekoşîna PDKÎ, organîzasyon û ew 
qanûnparêziyên ku rêxistinên wê li ser 
hatine çêkirin, di guhertinan de bilez bûn. 
Bi vî awayî li gel berteskbûna qada xebata 
PDKÎ bi sedema îlegalbûna wê di serdemê 
rejîmên Paşatî û Komara Îslamî de, PDKÎ 
karî ji wan meydanên bertesk bi awayekî 
baş û jêhatî mifahê bistîne û di xebat û 
berxwedana xwe de berdewam be. 
Encama wî karî ew bû ku xebata nepenî li 
serdemê Paşatî û piştî nemana wê rejîmê 
jî bo heyamekê xebata aşkera, li pey 
hiloşîna wê rejîmê bi şêweya rêxistin, 
çekdarî û heta rêvebirina beşekî biçûk ji 

Kurdistan û piştî wê jî dubare xebata 
nepenî, dîplomasî û ragihandinê di 
serdemê desthilatdariya Rejîma Komara 
Îslamî a îranê de bi serbilindî û şanazî ve 
kiriye û dike. 

Di çaçroveya wan guhertinan de, 
guhertina desthilatê bi awayekî 
demokratîk û qanûnî yek ji bingehên 
hilbijartina rêberiya PDKÎ ji jêr bo^ jor 
bûye. Di dema 64 salên borî de PDKÎ 14 
kongre lidar xistine, erkên herî giring ên 
kongreyan li gor peyrewa navxwe ev in: 

- Rapora Komîteya Navendî dinirxîne û 
biryarê li ser dide. 

- Rêbaza giştî û siyasetên stiratejîk ên 
partiyê piştî nirxandinê diyarî dike. 

- Bername û pêrewa navxwe a partiyê 
dinirxîne û ger pêwîst be destkarî dike û 
piştre dipejirîne. 

- Endamên eslî û cihgir ên Komîteya 
Navendî hildibijêre. 

Her wek di wan xalên peyrewa hundirîn 
de xuya dibe, pêkanîna guhertinan di 
rêbaza giştî û siyasetên stiratejîk ên PDKÎ, 
bername û pêrew û endamên rêberiya 
partiyê ku desthilatên herî bilind di PDKÎ 
de ne, bi destê nûnerên bedeneya PDKÎ 
ku bi dengê nihênî û rasterast yê wan tên 
hilbijartin, pêk tên. Kongrên partiyê ku 
bingeha pêkanîna guhartinên kûr û 
bingehîn ên nav PDKÎ ne, di rewş û 
zirûfên gelek dijwar de, di bin 
bombebaran û topbarana dujmin de û di 
binekevir û şikeftên çiyayayên Kurdistanê 
de birêve çûn. 

Hevalên rêzdar! 

Ev qanûnên ku guhertinan di PDKÎ de 
garantî û ewle dikin, bûn dezgeh û 
organên demokratîk û hatine cihgirkirin, 
lewra jî di PDKÎ de mewdaya xwesepandin 
û xwe ferzkirina bi ser yasayan bi tevahî 
hatiye berteskkirin, eger kes yan kesanek 
bi her sedemekê xwestibin û îrade kiribin 
ku li derveyî wan bingehên demokratîk û 
qanûnî ên nav PDKÎ, hejmonî û 
zorxwaziya xwe bi ser partiyê bisepînin û 
di çarçoveya berjewendiyên takekesî an 
girûpî de pêşiya wan guhertinan bigrin, 
ew kes di her pile û payeyekê de bûne, li 
gor van qanûnan ji ortê rabûne. 

Xûşk û bîrayên rêzdar! 

Di bin roniya van taybetmendiyên 
pêşverû deu gellek ji xisletên din ên bilind 
ku di PDKÎ de hatine cihgirkirin, di wan 
dem û rewşên dijvvar de ku pêla coş û 
heyecanê civaka îranê û heta civaka 
Kurdistanê jî girtiye, di serkevtin û 
paşdekişanan de, di wan deman de ku ji 
ber helwêstên cuda û durist ên wê ketibû 
perawêzê, biryar û helwêstên siyasî ên 
PDKÎ di çarçoveya berjewendiya gel û 
pêşeroja çarenivîsa wan de derneketiye. 
Lewra niha jî piştî 63 sal xebat di rêya 
azadiyê di rewşên herî dijwar de xwe 
serbilind dizane ku partiya me di tevahiya 
wê demê de şaşiyekî wisa nekiriye ku di 
hember dîroka neteweya xwe de sernevî 
be. 

Di wê pêvajoyê de hewce ye em qala 
şanogeriya hilbijartina Serok Komariyê li 


Iranê bikin ku zêdeyî du mehan dibe di 
rojeva nûçeyên herî giring û pirrbas ên 
navxwe û derve de ye û em dê helwêstên 
PDKÎ di wê derbarê de bas bikin. 

Roja 12ê Hezîrana îsal, bîstemîn şanoya 
hilbijartina Serok Komariyê di îranê de 
birêve çû. Ev binav hilbijartin wek 9 
şanogeriyên borî jî, ekterên wê û ew kesê 
bi nav Serok Komar diviya navê wî ji 
sindoqên dengdanê bihata der, bi hûrî 
pilan jê re hatibû darêtin. 

Li gel wê yekê ku rejîmê karî bi pîlanên 
xwe wisa nîşan bide ku şanogeriya vê carê 
bi yên berê re ferq heye û mixabin bi vî 
awayî carek din karî piraniya xelkê xwedî 
deng ê îranê û heta hinek ji rêxistinên 
siyasî jî bixapîne û bikşîne ser sindoqên 
dengdanê û ji wê rêyê ve desthilata xwe a 
dijî gelî rewa û gelî bide nîşandan. PDKÎ 
dûrî cencal û propagandaya rejîm û aliyên 
beşdar di dengdanê li navxwe û derveyî 
welat, piştî analîz û dahûrandineke rast û 
hûr derbarê rejîma Komara Îslamî a îranê, 
bi KomeleYa Şoreşger a Zehmetkêşên 
Kurdistana îranê re dengdan baykut kirin. 
Piştî ragihandina encama hilbijartinê û 




eşkerebûna dubare a wê rastiyê ku dengê 
xelkê tu bandorek li ser encama şanoya 
hilbijartinê nedaniye, xelk rijiyan ser rê û 
şeqaman û dengê nerazî yê xwe dan 
xuyakirin. 

er çend di rojên piştî wan 
xwenîşandanên milyon kesî de dirûşma 
azadî û dijî dîktatoriyê hat dan, lê mixabin 
rêberiya wê xwepêşandana bixwîn di 
destê Mûsewî û Kerûbî, du berbijarên 
Serok Komariyê ma^ku herdu ji mohreyên 
naskirî ên Komara Îslamî bûn û di hemû 
sûça û tawanan û cinayetên vê rejîmê de 
bi awayekî rasterast û nerasterast beşda 
bûn û xwesteka wan jî wek peyrewên din 
ên rejîma Komara Îslamî bihzêkirina wê 
hikûmetê û heta vegerandina wê bo 
dewrana Xomeynî bû, pirsgirêka wan jî 
tenê bidestvegirtina desthilata zêde di 
çaçoveya Rejîma Komara Îslamî de bû. 

Beşek ji binav reformîstan û heta hinek 
rêxistinên siyasî gelek hewl dan ku xelkê 
Kurdistanê jî dakevin ser rêjj şeqaman û 
tevlî wê pêlê bibin ku di îranê de pêk 
hatibû, lê Gelê Kurd ku xwestekên xwe di 
dirûşmên meş û xwenîşandanên bin 


rêberiya Mûsewî û Kerûbî de nedidît, têde 
beşdarî nekir û amade nebû ji bo guherîna 
Ehmedînejad bi Mûsewî, berbijarên 
diyarîkirî ên sîstema Wilayeta Feqîh û 
mohreyên naskirî ên Komara Îslamî 
goriyan bide. Di wan bajar û herêman de 
ku neteweyên stemlêkirî ên îranê têde 
niştecih in, kêm û zêde wan di meşan de 
beşdarî nekir. Bêguman ew jî nîşana 
hişyariya bilind a netewa Kurd û 
neteweyên din ên îranê bû. Di wê derbarê 
de Polîtburoya PDKÎ di daxuyaniyekê de 
serkut û qirkirina xelkê azadîxwaz yê îranê 
ji aliyê hêzên rêjîma Komara Îslamî bi 
tundî şermezar kir û piştgirî ji xwes 
wan ên demokratîk kir. 

Hevalên qedirgiran! 

Piştî 63 sal xebat û berxwedan û 
wergirtina şîret û azmûnan ji paşvekişyan 
û pêşkevtinan niha em dikarin rabigehînin 
ku: 

- Partiya Demokrat ya Kurdistana îranê 
bi hemû wan pirensîpên demokratîk 
pêbend e ku ji destpêkê heta niha di 
partiyê de hatine cihgirkirin û îro jî piştî 63 


salan, di refa herî 
pêş a pirensîpên 
pejirandî ên civaka 
pêşverû a cîhanê 
ne. 

- Em piştgiriyê ji 
mafê wekheviya 
jinan di nav civak û 
malbatê de dikin û 
radigehînin heta wê 
dema ev maf ji bo 
wê qata mezin a 
civakê neyê 

dabînkirin, em 
nikarin îdea bikin ku 
Civaka Kurdî gihaye 


demokrasiyê. 

- Ciwan sermayên îro û pêşeroja PDKÎ û 
welatê me ne, her wek heta niha jî 
piraniya herî zêde a şehîdên me, endam û 
Kadro û Pêşmergên me ji ciwanan pêk 
hatiye. Di wê derbarê de em xwe berpirs 
dizanin ku bo perwerdekirin û sipartina 
berpirsiyariyan bi ciwanan, meydana kar 
di nav PDKI de ji bo wan vekin. 

- PDKÎ xwe wek partiya hemû tex û 
qatên civaka Kurdewarî dizane. 

- Demokrasî wek yek ji bingehên girîng 
ên Partiya Demokrat a Kurdistana îranê 
ye. Xwendina me ji demokrasiyê bi kurtî 
ew e: giringîdan bi hizr û baweriyên cuda 
di hundir û derveyî partiyê de, gotûbêj 
wek rêya herî baş ya lihevkirin ji bo 
armancên hevbeş, hewldan ji bo rêxistin û 
yekîtî û yekrêziya gelê me bi armanca 
gihîştin bi xwestekên netewî û demokratîk 
ên gel. 

Di dawiyê de careke din 64mîn 
salvegera damezrandina PDKÎ ji hemû 
Gelê Kurd pîroz be. 

Serkev e xebata Gelê Kurd di rêya azadî 
û bidestveanîna mafê netewî de. 

Cîgirê Sekreterê Giştî yê PDKÎ, Hesen Şerefî: 

PDKÎ Li Ser Bingeha Rêxistinî A Komeleya Vejiyana Kurd Hate 
Damezrandin, Lê Bi Navê Partiya Demokrat Ya Kurdistanê U Bi Bername U 
Naverokek Moderntir Û Pêşkevtîtir 


16ê Tebaxa 2009an, 64mîn sa/vegera damezrandina Partiya Demokrat ya Kurdistana Iranê (PDKI) bû. Ev 
partî 63 sa/an berî niha di roja 16ê Tebaxa 1945'an de /i ser bingehên rêxistinî ên Kome/eya Vejiyana 
Kurd (J K) /i Mehabadê hate avakirin û disa/a yekem a damezrandina xwe de yekemîn desthi/ata Kurdîbi 
navê Komara Kurdistanê ava kir. PDKÎpartiya herî mezin û xwedî endam û nifûz di Rojhi/atê Kurdistan 
de ye û ji bo azadî, demokrasî û mafê netewî yê Kurdan tekoşînê dimeşîne. PDKÎ çend hezar Şehîd di n 
azadiya Kurdistanê de daye, Pêşewa Qazî Mihemed, Dr. Ebdu/rehman Qasim/o û Dr. Sadiq Şerefkendi ji 
rêberên şehîd ên navdar yên wê partiyê ne ku bi destê rejîmên kurdkuj ên Peh/ewî û Komara Îsiamî a 
îranê hatin şehîdkirin. Di 64mîn sa/vegera avabûna PDKÎde me çendpirsên taybet /iser dîroka avakirin 
armanc û stiratêjiyên wê partiyê raberî Cîgirê Sekreterê Giştî yê PDKI, Hesen Şerefî kirin: 




Hevpeyvîn: Luqman Ebdulazade 

B irêz Hesen Şerefî, niha jî parek 
ji wan kesên ku haydar û 
şarezayê bûyeran in yan di vê 

derheqê de xwendin û lêkolîn hene, 
ji vê yekê dudil in ku PDKÎ li ser 
bingeha rêxistinî a Komeleya J-K'ê 
hatibe avakirin. We çi gotinek bo 
wan kesan heye? 

Hesen Şerefî: Kesên ku derbarê vê 
meselê dudil in yan guman hene ku Hizba 
Demokrat li ser bingeha rêxistinî a 
Komeleya J-K'ê(Komeleya Vejiyana Kurd) 
hatibe avakirin, pitir ji wê ku li pey rohn û 
eşkerekirina babetek dîrokî çûbin, zêdetir 
di hizra qetandina pêwendiya navbera 
bedeneya rêxistinî a J-K'ê û PDKÎ ne û bo 
vê meremê jî amade ne heta dîrokê jî 
berevaj û tevlihev bikin. Ew jî ne dîrokek 
ewqas dûr, ji ber ku ewqas nêzîk ku heya 
çend salan berî niha jî beşek berbiçav ji 
avakerên Komeleya J-K'ê û Hizba 
Demokrat di jiyanê de bûn û destgihîştin 
bi wan bona standina zanyariyan tiştekî 
dijwar nebû. Xêncî wê jî dema ku mirov 
mêzeyî navê avakerên Komeleya Vejiyana 
Kurd û PDKÎ dike, mirov dibîne ku di rastî 
de her yek in û bi damezirandina Hizba 
Demokrat hemû endamên rêberiya 
Komeleya J-K'ê di rêveberiya PDKÎ de cih 
girtine. Herweha di nav bedenê de jî 
endamên Komeleya J-K'ê demildest xwe 
wek endamê PDKê nasandine û guhertin 
di nav û naveroka bernameya Komeleya J- 
K'ê de bi guhertinek pozetîv û pêşketîtir ji 
rêxistina xwe dizanîn û hest bi vê çendê 
nedikirin ku ji rêxistinekê ve bo nav 
rêxistinek din çûbin. Bi giştî di bedeneya 
Komeleya J-K'ê de bi zehmet kesek tê 
dîtin ku piştî vê guhertinê xwe di nav 
rêxistina PDKÎ de nedîtibe. 

Paşan ger PDKÎ li ser bingeha Komeleya 
J-K'ê nehatibe avakirin, başe piştî 


damezrandina PDKÎ, bedeneya Komeleya 
J-K'ê çi jê hat? Gelo herwusa bê hest û 
xwast heliya? Ger em bêjin di bin 
pirrengiya Hizba Demokrat de kêm reng û 
nediyar man, başe piştî ku Komar hat 
rêxistin û ji aliyê rejîmê ve ketin ber êrîşê, 
û ketin ber êrîşa rejîmê ku endamên Hizba 
Demokrat serbarê wan hemû zehmetî, 
girtin û dûrketinan, dîsan mewcûdiyeta 
xwe bi awayên cur bi cur nîşan didan û 
partî di meydana xebatê de zindî ragirtin, 
çima wê demê tu nîşaneyek ji rêberî yan 
bedeneya rêxistinî a Komeleya J-K'ê 
nedihat dîtin? Li kuderê hatiye dîtin ku bi 
damezrana partiyekê, rêveberî û 
bedeneya rêxistinek din demildest û 
bêdeng nemîne?! Yên ku di rêberî û 
bedeneya Hizba Demokrat de piştî hiloşîna 
komarê hatin girtin yan koçberî derveyî 
welat bûn, di rastî de her ew kesatî bûn 
ku avakerên Komeleya J-K'ê û rêxistina 
wê komeleyê bûn, nemaze roja 
damezrandina PDKÎ, anku 25'ê Gelawêjê 
hate diyarîkirin ku 3 salan berî wê, 


Komeleya J-K'ê her di wê rojê de hatibû 
avakirin. 

Ji bilî vana, tu bêjî ger her ew bedene û 
rêxistina Hizba Demokrat, her ew rêxistina 
Komeleya J-K'ê nebûya, dê bikariye bi wê 
rêberiya zana û bernameya pêşketî ya 
xwe jî di heyamê 6 mehan piştî avabûna 
xwe de ewqas pêşve bikeve û xurt bibe, 
bikare Komara Kurdistanê ava bike? Evane 
û komek belgeyên din vê rastiyê nîşan 
didin ku PDKÎ li ser bingeha rêxistinî a 
Komeleya J-K'ê hate damezrandin, lê bi 
navê Hizba Demokrat û bi bername û 
naverokek moderntir û pêşkevtîtir. 

Avabûna PDKÎ di pêvajoya xebat û 
berxwedana neteweya Kurd de, di 
sedsalên 20'an de bûyerek girîng û 
dîrokî ye. Bi avabûna Hizba 
Demokrat bo yekemîn car partiyek 
modern û xwedî programek 
pêşketinxwazane kete qada xebata 
siyasî ya Kurd û gelek têgih û 
mijarên siyasî yên nû anîn nav 

xebata siyasî ya wî gelî û ew ji gellek 
kevneşopiyan û herwiha 

girêdayîbûna xebatê bi takekes, 
Serok eşîret, şêx û ... rizgar kir. Hûn 
li ser vê yekê çawa difikirin? 

Hesen Şerefî: Bêguman bi avabûna 
PDKÎ, guhertinek girîng û bingehîn di 
xebata kurd de pêk hat, bo yekem car 
partiyek pêk hat ku bawerî bi rêvebriya 
giştî hebû, dirûşmên wê pêşkevtî bûn, 
meseleya demokrasî û azadiya raderbirînê 
jêre bingeh û girîng bû. Girîngî bi handan 
jinan bo beşdarî di qada xebat û çalakiyan 
di civakê de dida û bi hêviyên pêşerojê 
dizanîn û ji bo paşerojê dielimandin. 
Pêwendiya salim bi neteweyên îranê û bi 
taybet Azeriyan bi hewce dizanî û di 
heman demê de jî hest û soz bo parçeyên 
din yên Kurdistanê hebû û dil û hembêza 
wê ji wan re vekirî bû. Di civaka olî a 
pirreng û heta hişk a mesebî ya wê demê 
de, dirûşmên wê bi awayekê bûn ku 
wateya cudayiya ol ji siyasetê bide û 
hemû ev taybetmendî jî di Komara 
Kurdistanê de wek destkevtek siyasî û 
girîng ya vê partiyê reng vedan û paşan jî 
heyanî îro roj bi rojê zêdetir geşe kirine û 
zêdetir cihgir bûne. Ev taybetmendî û 
pirensîpane bi salan e ku xemla siyasî ya 
PDKÎ ne û ev partiye pê nas kirin û 
şanaziyek mezin û binirx e bo vê partiyê. 

Kek Hesen, hûn wek kesek ku bi 
salan e di nav refên PDKÎ de xwedî 
berpirsyarî bûne û ji nêzîk ve 
haydarê bûyeran in, hûn rol û nexşê 
PDKÎ di midehê van 64 salane de 
çawa dinirxînin? 

Hesen Şerefî: PDKÎ di pêvajoya xebata 
tevgera kurd de nexş û rolek berçav 
hebûye. Her avabûna wê partiyê û 
dirûşmên pêşketinxwaz yên wê di cihê 
xwe de şêwazek din ji xebata 
azadîxwazane ya kurd anî rojevê. Pêkanîn 
û avakirina Komara Kurdistanê yanî 
desthilatek komarî bû ku bo cara yekemên 

/V 

“Di Iranê de tu car 
desthilatek însanî û 
demokratîk li ser kar 
nebûye ku bawerî bi 
bihayên mirovî, mafên 
netewî û demokrasiyê 
hebe û giringiyê bi xwast 
û daxwazên xelkê bi giştî 
û bi taybetî kurdan bide” 


di dîroka kurdan de derket holê û kurd di 
qonaxek ji dîrokê de bi parek ji xwast û 
hêviyên wê gihand. Di bizivandin û 
parastina seha netewî a kurdan de rolek 
berbiçav lîstiye û ji bo nasandina 
neteweya kurd û doza kurd hewl daye. Li 
giringîdan bi pirs û mafên jinan û ciwanan 
taboşikên bûye û giringîdan bi 
demokrasiyê nekiriye bi paşkoya tu bawer 
û îdeolojiyên din. Berjewendiya neteweya 
kurd li serweyî hemû tiştekê daniye. 
Hilgirtina ala rizgariya neteweyî bo midehê 
64 salan e ku bilind ragirtiye. Di vê 
derheqê de jî gelek rêber û kesayetiyên 
xwe gorî kirine. Her ev tişt in ku bûne 
sebebê xweştevîbûna PDKÎ di nav xelkê 
Kurdistanê de û bûye cihê bawerî û 
hitbara neteweya Kurd. 

Yek ji şanaziyên PDKÎ, avakirina 
Komara Kurdistanê ye, serbarê 
berçavgirtina xalên bihêz û lawaz 
yên her partî û rêxistinekê, lê çima 
heya niha hêvî û armancên PDKÎ û 
Komarê bi cî nehatine? 

Hesen Şerefî: Şirovekirina vê meseleyê 
ku çima gelê kurd li Kurdistana îranê 
heyanî niha serbarê ew hemû xebat û 
xwîn û bedel û gorîdanan bi maf 0 
xwastên xwe negihîştiye, hewcehî bi 

“PDKÎ li ser bingeha 
rêxistinî a Komeleya J- 
K'ê hate damezrandin, 
lê bi navê Hizba 
Demokrat û bi bername 
û naverokek moderntir 
û pêşkevtîtir” 


vekolînê kûr û piralî yên siyasî, aborî, 
civakî ye û xebata wê heye ku her yek ji 
wan bi nobeya xwe li ser domkirina vê 
bêmafiyê ku Kurd pêre berbirû ye, 
bibandor in. Lê bi kurtî em dikarin bibêjin 
ku mixabin di îranê de tu car desthilatek 
însanî û demokratîk li ser kar nebûye ku 
bawerî bi bihayên mirovî, mafên netewî û 
demokrasiyê hebe û giringiyê bi xwast û 
daxwazên xelkê bi giştî û bi taybetî kurdan 
bide. Ne tenê her desthilat, belku partiyên 
opozîsyonê jî ku bas ji demokrasiyê dikin, 
gava ku tê ser pirsa netewî a neteweyên 
pêkhêner ên îranê û meseleya Kurd, tûşî 
bîrteskiyê dibin û çavên wan bilind nabin û 
her carê û di her rewş û zirûfekê de bi 
awayekê xwe jê didizin. 


Meseleyek din, tevî vê ku para herî zêde 
a keç û xortên neteweya kurd dilsozê 
neteweya xwe ne û daxwaza dabînbûna 
mafên netewî yên xwe dikin û bi 
piştevaniya vê beşê ji hêza gel, qenaeetê 
dikin û bo rizgariya wan xebatê dikin. 
Herwiha bona jinavbirina wan kêmasiyan 
hewce ye em xebata xwe berfirehtir bikin 
û hemû curên ji xebata rewa û berheq 
bigrin pêşberî xwe ku hemû aliyek bi 
liberçavgirina rewşa xwe bikarin têde 
beşdar bin. Bi xweşî ve niha pêvajo her 
ber bi vê armancê diçe ku eva jî hêvî bi 
serkevtinê zêdetir dike. 

Meseleyek din ya girîng û bi bandor di 
vê derhqê de, yekdengî û yekgirtî nebûna 
hêzên siyasî yên Kurd e ku mixabin 
ceribîna yekgirtin û bihevre bûn û 
yekdengiyê kêm e, lê jihev veqetiyan û ji 
hev silbûn gellek e. Bêşik eva jî di cihê 
xwe de him tesîr li ser hevgirtînebûna 
xelkê dike, him jî şiyan û karîna Kurdan li 
hemberî rejîmê, jar û lawaztir dike. Niha 
her çiqas bi awayekî jî be, pir aliyan hest 
bi meseleyê kirine û carcar bas ji 
yekgirtinê dibêjin. Lê heya niha derfetek 
baş bo vê pirsa giring derneketiye holê ku 
em hêvî dikin di pêşerojê de hest bi 
hewcehiyek zêdetir bikin û ked û 
tekoşînek zêdetir jê re bidin. 

Tiştek din ku pêwîst e îşare pê bihê kirin, 
pîlan û kompiloyên rejîmê ne. Bi vê 
wateyê ku rejîm gelek bi micidî hewlê dide 
ji ferq û cudahiyên mesebî, zaraveyî û 
baweriyên kultûrî yên xelkê Kurdistanê 
mifaha xirab bistîne û bi mezin û 
kûrtirkirina van valahiyan pêşiya yekrefî û 
yekdengiya neteweya Kurd bigre, ku eva jî 
hay û hişyariyek tewaw jêre hewce ye û 
pir giring e ku tev aliyek bona pûçkirina 
wan pîlan û kompiloyan xebat û tekoşînê 
bimeşnînin û demokrasî û mafên netewî 
yên Kurdan li serweyî hemû tiştekê danên. 

Diyare siyaseta bişaftin û asîmîlekirina 
çandî û hiştina deverên kurdakincî di 
xizanî û belengaziyê de û komek 
meseleyên din yên cîhanî û deverî, bi 
bandor in ku derfeta îşarekirin bi hemûyan 
di hevpeyvînek wiha kûr de tune. Lê eva 
nahê vê wateyê ku ev hevkêşane têk 
naçin yan guhertin bi ser wan de nahê. Ez 
li ser vê baweriyê me ku îrade û yekîtiya 
kurdan û berdewamî di xebatê de dikare 
vê rewşê bi wêc û berjewendiya kurdan 
biguherîne û niha heya qasekê jî 
nîşaneyên van guhertinan tên xuyakirin, lê 
hewce ye ku em bi xwe jî li ser pêvajoya 
ber bi pêşveçûna van guhertinan bi 
qazanca zêdetir a kurdan bibandor bin. 

Cejna 25ê Gelawêjê Bi Coşeke Germ Hate 

Pîrozkirin 


coşek germ û taybetî hate 
pîrozkirin. 

Bi hilkevta cejna 25ê Gelawêja îsal, 

64mîn salvegra avakirina^ Partiya 
Demokrat ya Kurdistana îranê, li 
piraniya gund û bajarên Rojhilatê 
Kurdistanê, binkeyên PDKÎ li Başûrê 
Kurdistanê û çendîn welatên Ewropa, 

Amerîka, Kanada û Ustralyayê şahî, 
semînar û çalakiyên cur bi cur birêve 
çûn. 

Endam^û alîgirên nihênî û qehreman 
ên PDKÎ li seranserî Kurdistana 
Rojhilat, ji Makû heta îlamê bi 

çalakiyên cuda cuda Cejna 25'ê 
Gelawêjê pîroz kirin. 

Hinek ji çalakiyên ku bi wê hincetê 
hatin lidarxistin^ ev in: Belavkirina 
daxuyaniya PDKÎ û wêneyên rêberên 
şehîd ên PDKÎ û nivîsîn û belavkirina 
tirakt û dirûşmên taybet, belavkirina 
CD, hilkirina agir li ser çiya û 

bilindahiyên gund û bajaran û 

belavkirina şîrînî û şekrokan û 

pîrozbahîkirina gel ji hev. 

Ev çalakî di rewşekê de birêve çûn, 
ku hêzên ewlekarî û Pasdar u caş û 
kirêgirtiyên Rejîma Komara Îslamî ji 
çend rojan beriya 25'ê Gelawêjê, li 
Kurdistanê rewşa awarte û hikûmeta 
leşkerî ragihandibûn û hemû hatin û 
çûnek kontrol dikirin. 

Digel wan tedbîrên ewlekarî û 
leşkerî jî, Endam jj alîgirên nihênî û 
qehreman ên PDKÎ bi hevkariya gel di 
nav dilê dijmin cejna 64'mîn salroja 
damezrandina PDKÎ bi gireseyî û 
berfireh pîroz kirin. Piştî birêveçûna 
berfireh a cejna 25'ê Gelawêjê, hêzên 
Komara Îslamî dest dane azardan û 
ezyet û girtina hevwelatiyên Kurd. 

Di Binkeya Deftera Siyasî ya PDKÎ 
de li Bajarê Koyê yê Başûrê 
Kurdistanê û bi beşdariya nûnerên 
partî û rêxistinên siyasî û civakî ên her 
çar parçeyên Kurdistanê û sedan 
Kadro, Pêşmerge û endamên wê 
partiyê şahiyek mezin û berfireh hat 
lidarxistin û Sekreterê Giştî yê PDKÎ bi 
wê boneyê peyamek xwend ku di vê 
hejmara Agirî de ketiye ber çavê we 
xwendevanên hêja ên Agirî. 

Li Navenda 3 a Kurdistanê jî cejna 
25ê Gelawêja îsal bi coşek taybet hate 
pîrozkirin û Endamê Polîtburoya PDKÎ, 

Kerîm Perwîzî peyama Deftera Siyasî a 

partiyê pêşkêş kir. 

Di çendîn welatên Ewropayê, Amerîka, Kanada û Ustralyayê şahî, semînar û 
çalakiyên cur bi cur bi hilkevta cejna 25ê Gelawêja îsal, 64mîn salvegra avakirina 
PDKÎ birêve çûn. Nûçe û raporên berfireh di wê derbarê de li ser malpera me 
bixwînin... 


Rola Mafê Mirovan Di Siyaseta 
Dereve De 

H ilbijartina siyaseta mafê mirovan 

Siyaseta mafê mirovan bi wate 
hilbijartina navbera giringiyan 


(priorities). Ew tê wê wateyê ku dewlet diviya 
biryarê bide li kuderê û bi çi awayekî mafê 
mirovan li hember berjewendiyên giştî yên xwe 
wek tenahiya netewî, bazirganiya derve û 
alîkariya pêşveçûnê dabinên. Hizirkirin li 
siyaseta han dikaribe carna di hember de bibe 
hegera pirsên siyasî. Ger dewlet bixwazin, divê 
wê yekê bikin û siyaseta xwe hilbijêrin. Yek ji 
nimûneyên baş ku tên zanîn, garantîkirina 
lîsansa şandiniyê (export) ye, bo nimûne firotina 
çek û çol û dezgehên din ên stiratêjîk bi 
dewletekê re ye ku mafê mirovan di wî welatî de 
tê pêpeskirin. Kîjan siyaset dê bê 
hilbijartin? Tenahiya Netewî? Dewleta han 
dikaribe pêwendiyek mezin bi pirsa tenahiya 
navnetewî re hebe. Siyaseta Abûrî? Belkî bo 
pêşveçûna abûriya netewî bihêzkirina karteke 
taybetî di şandiniya derve gelek giring be. Ew 
hertim hatiye berbasê ku ger "£/77 wî karî nekin, 
dê hinek din karê firotina pêwîstiyan bo 
dewletan han bide û dê cihê me bê girtin." Kar 
dan bi hemû kesî? Pîşeya han dikaribe gelek 
giring be bo pêşkêşkirina kar bi hemû kesî û bi 
vî awayî ger rêya wê bê girtin, ew li gor 
berjewendiyên netewî dibe xwekujî. 

Ji ber wê yekê ye bizava karkerî gelek caran 
hemberî wê lêgerê, ji aliyekî dixwaze piştîvaniyê 
li mafên mirovan bike û ji aliyekî din jî rîska ji 
dest çûna kar û helên karî berçav digire. 
Karabûn? Li serî hemû wan basên hatî kirin, ne 
rohn e ger bê û lîsansa karê nardina alavan bo 
derve bi kompaniyan neyê dan, çawa dê 
alîkariya pirsa mafê mirovan bê kirin. Ew kare 
renge bibe hegera li tehlûke xistina tenahiya 
netewî, berjewendiyên abûrî û ji navbirina şansê 
karkirinê bo hemû kesî bê wê yekê ku tiştekî 
mezin di warê mafên mirovan de bidest anîbe. 
Lewma biryara nerênî li ser pesendkirina mafê 
firotina alav û tiştan bo derve belkî gelek giran 
bikeve û kar bike ser siyasetên din jî û tenê 
hesta xweş ya "me jî tiştek kir" bidest bîne. Ewa 
di warê exlaqî de bo welatiyekê belkî hestekî 
gellek xweş be. 

Herçend pirsên exlaqî û rewişta baş gelek giring 
in, lê ew tenê nikaribin navenda hizr û 
rênîşanên dariştina siyaseta derve bin. Dewlet 
dema siyaseta xwe ya derve dadirêjin li wan 
welatên ku pirsa pêpeskirina mafên mirovan 
hene di gel biryarên zehmet rûbirû dibin. 


A girî: Li piraniya gund û 
bajarên Kurdistana îranê 
cejna 25ê Gelawêja îsal bi 

Dîrok Û Curên Femînîzmê 


Serbest Hacîzade 


F emînîzm wek tevgerek tê 
hesibandin ku di çarçoveya 
regez, netewe û nejad de, 

derketiye holê. Di hemen demê de 
femînîzm yek ji bizavên aloz e ku li ser 
wê gelek teorî û bîrdoz hene. Li ser 
yekemîn kes ku peyva Femînîzmê bikar 
aniye, nêrîn û hizrên cuda cuda hene, 
bo mînak nêrînek bas ji wê yekê dike ku 
peyva femînîzmê yekemîn car ji aliyê 
"Charliz Frir" sosyologê îdealxwaz ve di 
sala 1837'an de hatiye bikaranîn, nêrînek 
din dibêje ku "Sharrl Fwrya" sosyalîsta 
sedsala nozdan bi armanca alîgirî ji bizav 
û tevgerên mafê jinan, peyva Femînîzmê 
bikar aniye. 

Femînîzm pêkhateyek e ku gelek ji 
dîtin û nêrînên civakî, siyasî û exlaqî bi 
xwe ve digre û pitir ji aliyê jinan ve 
hatiye pêşxistin. Ev Raman giraniya xwe 
dide ser tekoşîna hember ferq û 
cudahiyên regezî û pirsgirêkên jinan. 
Yekemîn tevgerên Feminîstî di sedsala 
18'an û tevî Şoreşa Firansayê de dest pê 
kiriye. Bi wateyekî din regez û bingeha 
vê tevgerê vedigere ser Rojava nemaze 
di dema xebata reformîstî a sedsala 
19'an de. Tevgera femînîzmê di nava 
ezmûnek 150 salî de, armancên xwe li 
ser guhartinên pêkhateyên aborî, siyasî û 
civakî bona ji navbirina cudahiyên regezî 
li ser jinan, bi raya giştî da nasîn. 

Naveroka rastîn a femînîzmê ew e 
ku dibêje: Maf, berpirsiyarî û erk 
nabe li gor regez were diyarîkirin. 

Gelek ji rêberên bizava Fêminîstî jin 
bûne, lê belê ew nayê wateyê ku gişt 
Feminîstjin bûne û yan jin in. 

Femînîzm, bîrdoz û bizavek e ku li gor 
wê hewce ye jin û mêr di warê siyasî, 
aborî û civakî de mîna hevdu bin. Pênasa 
han bi bingeha hevbeş a hemû baskên 
femînîzmê tê nasîn û wek binçîneya 
sereke a bîrdoza femînîzmê tê binavkirin. 
Ev bîrdoze li ser ferq û cudahiyan 
şibahetên (wekheviyên) di navbera jin û 
mêran de tekezê nake û herwiha bona li 
kêlek hêştina regaza nêr û yan jî tenê 
bona pêşxistina regeza mê nahê 
bikaranîn. Sedem û baweriyên cur bi cur 
li hember Femînîzmê, bûne egera 
derkevtina gotûbêj û nakokiyan li ser 
rastiya vê bizavê. 

Renge hûn li ser naveroka femînîzmê 
bi kesên din re xwedî nêrînek hevbeş bin, 
lê belê nikarin tevî têgiha baskek ji 
tevgera femînîzmê hevfikir û hevnêrîn 
bin. Bo mînak renge hûn li ser mijara 




bawerîhebûn bi wekheviya jin û mêran di 
warên siyasî, aborî û civakî de bi kesên 
din re hevnêrîn bin, lê di hemen demê 
de hûn renge li ser çawaniya pêkanîna 
mafên han û rêbazên wê, di nakokiyê de 
bin û nêrîna we ji kesên din re cudatir be 
û ne wek hev be. Di rewş û zirûfekî han 
de hûn dikarin xwe wek feminîstek giştî 
binav bikin. 

Bingeha Dîrokî a Femînîzmê 

Di dîrokê de em dikarin alîgirên 
wekheviya regezî û mafê jinan peyda 
bikin. Bo nimûne "Melîke Têodura" jina 
Roma Rojhilat, yek ji alîgirên pejirandina 
wan yasayan bû ku dibû sebebê 
piştevaniya pirtir ji jinan û azadiya wan. 
"Krîstîn Dipîzan", yekemîn jina nivîskar û 
perofesiyonal bû ku beriya sala 1300'an, 
ji ber nedana mîratê ji bo jinan, piraniya 
ramanên feminîstî ber bi pêşve bir. 

Dîroka femînîzma modern weke felsefe 
û tevger, vedigere ser asta têgîhiştina 
rewşenbîrên weke "Mêrî Wêrtilî Montago" 
û "Markoîz Dikandurist". Wan kesan 
piştevaniya xwe ji xwendina jinan diyar 
dikirin. Yekemîn saziya zanistî ya jinan di 
sala 1785'an de, li "Mîdilborgê" (Bajarek 
e li başûrê welatê Holanda) hatiye 
damezirandin. Di wan deman de hebûna 
govar û rojnameyên ku mijarên taybet û 
zanistî derheq jinan çap dikirin, gelek 
girîng dihatin berçav û pêgehek giştî di 
nava jianan de ji xwe re bidest xistin. 
"Mêrî Wêlistin Kiraft" (alîgira mafê jinan li 
sala 1792) yek ji wan kesan bû ku bê tu 
şik û gumanek dikare weke kesayetiyeke 
xwedî hizra feminîstî were binavkirin. 

Femînîzm di sadsala 19'an de weke 
bizavek wekhevîxwaz hate rêxistin û bû 
sebebê hişyarbûn û qebûlkirina xelkê wê 
demê ji ber hebûna bêedaletî û bêdadî li 
hember jinan. Bingeha Bizava femînîzma 
modern vedigere bo serdemê 
destpêkirina tevgera reformîstî a 
Ewrûpayê di sedsala 19'an de. Yekemîn 
civîn derbarê pirs û mafên jinan di sala 
1848'an de li bajarê "New York" a 
Amerîkayê hate lidarxistin. Di sala 


1848'an de pirtûka "Can Estiwar. .... _ 
bi navê "Guhdarkirina Dengê Jinan" seba 
pesendkirina yasayên li dijî jinan anku 
yasayên yekregezî, hatiye weşandin. 
Navhatî di vê pirtûkê de nerazîbûn û 
dijberiya xwe derheq pesendkirina 
yasayên li dijî jinan diyar kiriye. 

Gelek welatan di dawiya sedsala 19'an 
û di destpêka sedsala 20'an de, hêdî hêdî 
mafê dengdanê ji bo jinan di yasayên 
xwe de qebûl kir. 

Nîyuzîland yekemîn welat bû ku di sala 
1893'an de, mafê dengdana jinan pesend 
kir û "Keyt Şipard" alîgira mafê helbijartin 
û dengdana jinan, nemaze di salên dawî 
ên şerê yekem yê cîhanî rola xwe bo 
peştevanîkirin ji wê qanûnê bi raya giştî 
a Niyuzlend da diyarkirin. 

Li vir em dixwazin tevî binavbirina 
curên femînîzmê dawiyê bi mijara xwe 
bînin. 

Corên Femînîzmê: 

1- Femînîzma Amazonî ( Amazon 
Feminism ) 

2- Femînîzma Kultûrî (Feminism 
Cultural ) 

3- Eko Femînîzm (ECO Feminism ) 

4- Moderat Femînîzm( Feminism 
Moderate ) 

5- Pap Femînîzm( Pop Feminism ) 

6- Femînîzma Radîkal ( Radikal 
Feminism ) 

7- Femînazî ( Feminazi ) 

8- Femînîzma Takekesî ( Feminism 
Libratarian ) 

9- Femînîzma Matêryal ( Feminism 
Material ) 

10- Êsparatîst Femînîzm ( 
Separatist) 

11- Femînîzma Sosyalîst ( Socialist 
Feminism ) 

12- Femînîzma Lîberal ( Liberal 
Feminism ) 

13- Femînîzma Markîstî (Marxists 
Feminism ) 

14- Femînîzma Îslamî ( Islamic 
Feminism ) 

Tendurustiya Jineke Mehkûmbûyî bi 

/V 

Idamê Nebaş e 


J ineke Kurd bi navê Zeyneb 
Celaliyan, ku bi cezayê îdamê 
hatiye mehkûmkirin û du sal 

beriya niha di jora takekesî de hatiye 
ragirtin, niha nexweş e û tendurustiya 
wê ne baş e. Nûçegihanê Saziya 
Parastina Mafê Mirovan li Kurdistanê di 
vê derbarê de ragihand: Zeyneb 
Celaliyan du salan berî niha bi tawana 
kar û calakiyên siyasî û pêywendîgirtin 
tevî partiyekî Kurdistanî dijberê rejîma 
Komara Îslamî hatiye gjrtin û heya niha 
di joreke takekesî ya îdareya Ewlekarî 
a Kirmaşanê de li jêr çavdêriyê de ye. 
Hewiha Zeyneb Celaliyan yekem jina 



siyasî a Kurd e ku di van çend salên borî de, bi cezayê îdamê hatiye mehkûmkirin. 


Xortekî Kurd Di Pêşbirkêya Karatê De Pileya 
Yekem Bi Dest Anî 



ortekî werzişvan bi 
navê Zanyar 

Ehmedî xelkê 


bajarê Merîwanê, roja 7'ê 
Tebax 2009'an, li pêşbirkêya 
giştî ya karatê di Tehranê 
de, di kêşa 60 kîloyê de 
pileya yekem bidest xist. 

Nûçegihaniya Kurdistanê 
di vê derbarê de ragihand, 
ev pêşbirkê di hola werzişî a 
Olempiyada Tehranê de 
birêve çû. Hêjayî gotinê ye 



ku hejmarek zêde ji werzişvanên rişteya karatê di kêşa 60 kîlo de li seranserê 
îranê di vê pêşbirkêyê de beşdar bûn. 



Li Bajarê Kamyaranê Ciwanekî 16 Salî û 
Diya wî, Xwe Kuştin 


C iwanekî temen 16 salî tevî 
diya xwe bi navê Fatime 
Qurbanî, bi sedema 

belengazî û destkurtî û 
pirisgirêkên aborî xwe kuştin. 

Nûçegihaniya ”Herena"yê da 
zanîn, wan du kesan bi sedema 
destkurtî û xizaniyê xwe avêtin 
nava Bendava Gawşan a 
Kamyaranê û di encam de jiyana 


xwe ji dest dan. Hêjayî gotinê ye ku serjimêriya xwekuştinê bi sedemên wek hev 
li bajar û herêmên Rojhilatê Kurdistanê di heyamê sê mehên borî de bi awayekî 
berfireh zêde bûye. 


Kuştina Kasibkarên 
Kurd Her Dom Dike 

| > Kuştin û birîndarkirina kasibkarên Kurd 
ên ser sînorên Rojhilatê Kurdistanê ji aliyê 
hêzên Kurdkuj ên rejîma Komara Îslamî a 
îranê dom dike. Her di van çend rojên 
derbazbûyî de, dîsa çend hevwelatiyên 
Kurd ji aliyê çekdarên rejîma Îslamî ve 
hatin kuştin û birîndarkirin. ^ 

Hêzên çekdar ên Komara Îslamî a îranê 
roja 06ê Tebaxa 2009an, li devera Kotol a 
Xoyê li ser sînorê Haştecûkê teqe li çend 
kasibkaran kirin ku di encam de ciwanekî 
Kurd bi navê Hesen Ehmedînijad temen 
17 salî hate birîndarkirin. 



Herwiha roja llê Tebaxa 2009'an, li 
devera Elend ser bi bajarê Xoyê li ser 
sînorê îran û Turkiyê, hêzên întizamî yên 
rejîma Îslamî a îranê teqe li kesekî bi 
navê Xalid, xelkê gundê Belesora Jor 
kirin. Navbirî bi sedema vê êrîşê bi dijwarî 
hatiye birîndarkirin. 

Her di doma êrîş bo ser kasibkarên Kurd 
de, şeva 7ê Tebaxa 2009'an, hêzên 
Întizamî^ên rejîma Komara Îslamî li ser 
sînorê îran û Turkiyê li nêzîk gundê 
Kozereş ser bi devera Selmasê, ciwanekî 
Kurd bi navê Faxir Mihemedî dan ber 
êrîş guleyan û kuştin. Piştî ku teqe li Faxir 
tê kirin, navbirî her li wir jiyana xwe ji 
dest dide. 

Hêjayî gotinê ye ku çend rojan berî niha 
jî kasibkarekî Kurd bi navê Sirac Musalo 
xelkê Mîromerana Xoyê ji aliyê hêzên 
Întizamî ên rejîmê ve teqe lê hate kirin ku 
di encam de navbirî jiyana xwe ji dest da. 

Herwiha roja 12ê Tebaxa 2009'an, jî 
hêzên rejîma Komara Îslamî ya îranê li 
ser sînorê bajarê Pîranşarê êrîş kirin ser 
çend kasibkaran. Bi sedema wê êrîşê 
kasibkarek bi navê Salih Xalidî, temen 
43 salî, xelkê bajarê Mehabadê jiyana xwe 
ji dest da. 

Hêjayî gotinê ye ku rejîma Komara 
Îslamî termê navhatî bi mercekê dide 
malbata wî ku di hemen şevê de veşartin. 

Êrîş bo ser kasibkarên Kurd ên Rojhilatê 
Kurdistanê berdewam e û rojane bê 
sedem welatiyên sivîl û bêguneh ên Kurd 
ku bo debara jiyana malbatên xwe 
kasibkariya ser tixûban dikin, dikevin ber 
teqeya guleyên çekdarên Komara Îslamî a 
îranê û tên kuştin û birîndarkirin. 

Hisên Abbas 


h.garbi@web.de 


Baran ji erd û ezman dibarî 


sitewr ne dimarî 


Vizeviza bayê cemidî 
Dihat ji sef irnên xanî 


zurezura guren 


Dihat ji alyên jorî 


birûskan dida xênî 


Reqereqa ewrên tarî 
Bizinên şil 


neri 


Qîjeqijên qazên sipî 


tortorîkî 


Lê vedigerand sekî birçî 


Pîrebîk û hef t sêwî 


Maleka biçûk li kevîya gundekî 
Gundekî dûr bû li ser mitikî 
Sopeke tepikî bê rimî 


Kaniya He/bestan 


X weza, hêlîna hemû giyanewerên 
ku li ser rûyê dinê dijîn e. Her 
wiha asêgeh û parêzgeha jiyana 
wan e jî. Heke xweza neyê parastin, jiyana 
jîndarên heyî jî nayê parastin. Hemû jîndar 
di vê hêlînê de zêde dibin û dijîn. 

Mirovhezî, hawirparêzî û hestyariya li 
hemberî jîndaran jî bi parastina xwezayê ve 
girêdayî ye. Ji bo wê, divê beriya her tiştî 
xweza were parastin. Bê guman 
berpirsiyariya parastina xwezayê ayidê 
mirov e. Belê mixabin yê ku zêde xisarê 
dide xwezayê jî dîsa mirov e. Ligel ku mirov 
di nava van jîndaran de yê herî hişdar û 
bihişmet e jî, dîsa tu ajal û rihberên 
xwezayê bi qasî wî/wê xisarê nade 
xwezayê. 

Ne tenê heyberên jîndar, hemû heyberên 
nejîndar jî di goşa xwezayê de têne 
parastin. Û ji hêla mirov ve têne bikaranîn 
û xebitandin. Ev xebitandin jî, ji ber ku 
pêwendiyên navbera mirov û xwezayê bi 
awayekî asayî an jî erênî pêk nayê, gelek 
xisar û tehteyê dide giyanewerên din. 
Hemû giyanewer hem ji xwezayê sûd 
werdigirin û hem jî bi hebûna xwe xwezayê 
diparêzin. Belê mirov nikare ji bo mirov 
heman tiştî bibêje. Lewre ew gelek caran bi 
awayekî hovane êrîşî gelek heyberên 
xwezayê dike û wan ji holê radike. Ji bo 
gelek berjewendiyên xwe yên rojane, digel 
heyberên xwezayê hemcinsê xwe (mirovên 
din) ji holê radike. Ev liv û tevgerên hovane 
ahendariya xwezayê xira dike û ber û 
adaniya wê qels dike. 

Ji ber ku mirov hem heyberê herî 
hişmend û kemilî yê xwezayê û hem jî wekî 
hemû heyberên jîndar yên din, parçeyekî 
xwezayê ye, neçar e ku pêşî ew xwezayê 
biparêze. Parastina xwezayê 

berpirsiyariyeke hevpar a mirovî ye. Tenê 
mirovî. Ango tu berpirsiyariya heyberên din 
(ajal û lewirên dirinde û hwd.) nîne ku 
bikaribin xwezayê biparêzin. Lewre 
parastina wan jî dîsa ayidê mirov e. Û 
pêdiviya hemû heyberan bi parastina mirov 
a xwezayê heye. 

Mirov û mirovahiyê heta niha ew peywir 
û binbariya xwe ya xwezayî û gerdûnî bi cih 
neaniye. Berevajî wê xweza û heyberên 
xwezayê texrîb kiriye û ji xwezaya wan bi 


dûr xistiye. Şer û pevçûnên navbera 
mirovan digel komkujî û qirkirina gelek 
heyberan ahengdariya rê û rêbazêbn 
xwezayê jî felişandiye. Ji do heta îro alav û 
amrazên şer û çek û amûrên kîmyewî 
xisarên pir mezin dane xwezayê. Ew alavên 
tundwar û kujende, tenê ne mirov, hemû 
giyanewer û heyberên jîndar ên cure bi 
cure ji holê rokirine. 

Daxwaza desthilatdariya mirovan a li 
hemberî hevdû ji do heta îro bênavber 
domiyaye û hê jî didome. Û ev daxwaza jî 
her gav bi kuştin û ji holêrakirinên yekalî û 
dualî bi dawî bûye. Di encama wan şer û 
pevçûnan de tiştê ku herî xisar dîtiye jî dîsa 
xweza ye. Digel ku jêsûdwergirtina 
xwezayê û parastina wê peywira mirov a 
asayî be jî, mirov ev peywira xwe pêk 
neaniye. Û ji bo wê jî bi awayekî rastîn (bi 
gelemperî) tu cehd û hewdan ne daye. 

Teqez li ser rûyê dinê gelek kesên 
xwezahez û hawirparêz hene. Ew ji bo 
parastina xwezayê û ahendariya gerdûnî ji 
dil û can hewl didin û dixebitin. Belê li aliyê 
din şer û pevçûnên bêyom û bênavber 
derfetê nadin ku ev xebat û hewldan bi 
awayekî erênî bi encam bibin. Ji ber ku 
teknolojiya îroyîn û alavên hilberînê di bin 
sîwana desthilatdariyê de têne xebitandin, 
ew xebatên birûmet zêde deng venadin. 

Parastina xwezayê ne ayidê tu çîn, 
netew, zayend û olê ye. Ew 
berpirsiyariyeke gerdûnî ya hevpar e. Û 
tevê mirovahiya cîhanê ya do, îro û sibê 
binbar û têkildar dike. Parastina xwezayê 
pêdiviyeke îroyîn a dîrokî ye. Heke ji îro bi 
şûn de xweza bi awayekî gelemperî neyê 
parastin, dê mirovahiya dinê bi gelek 
xetereyên gerdûnî rûbirû bimîne. 

Êdî mirovahî wekî malbateke giran bi 
serjimara xwe ya xilbe (heft mîlyar mirov) 
di hundirê keştiyeke mezin de di nava 
omaneke (deryaya mezin) bêser û ber de 
nok dibe. Hemû endamên vê malbatê, wekî 
rêwiyên vê keştiyê neçar in ku bi qasî 
hevdû bi pejnkarî û hestyarî tevbigerin. Û 
vê keştiyê reha bikin û li bejayiya jiyanê 
(rawestgeha wê) biedilînin. 


Ne semyan û ne xwedî 
Diketin Derya bêbinî 
Diketin xewa bê dawî 
Didîtin xewnên bêhêvî 
Mîna xewnên şevê dî 


PARASTINA XWEZAYE 


ADAR JIYAN 
adarjiyan@mynet.com 

Jînenîgariya Aramê Dîkran 

* 1934 - 2009 * 





Konê Reş- Qamişlo 

Buhiştî Aramê 
DîKran di 

15.01.1934'an de 
li Qamişlo ji dayîk 
bûye. Ew bi xwe 
kurê Dîkranê 
Sakoyê Mêlo 
ye(Navê wî di nasnameya wî a Sûriyê 
de wiha ye; Aram Serkîs Mîlîk). Bi 
eslê xwe ji Ermeniyên herêma 
Farqînê ye. Bapîrê wî Sakoyê Mêlo, 
berî fermanê mixtarê gundê xwe bû. 
Ew gundê bi navê Biebda, li navça 
Pasûrê, ji herêma Farqînê. Di 
fermanê de bapîrê Aram, Sakoyê 
Mêlo tê kuştin, bavê wî Dîkranê 
Sakoyê Mêlo, xwe di nav kurdan de 
vedişêre, kurd wî diparêzin û wiha 
jiyana xwe li Farqînê û Diyarbekirê 
derbas dike ta ku di destpêka salên 
sîhî de li Qamişlo cîwar dibe. Di sala 
1966'an de ji Qamişlo diçe 
Ermenistanê, li gundê Apovyan 
cîwar dibin. Li Ermenisanê, Aram 
çend salan di radyoya beşê Kurdî ya 
Yêrîvanê de wek karmend kar dike. 

Dîkranê Sakoyê Mêlo, li 
Diyarbekirê dizewice û keça wî a 
mezin Baytzar li wir çêdibe (Temenê 
wê di ser 80 salî re ye, hêj sax e, 
mala wê li Brukselê ye û kurê wê 
Ewadîs hunermendekî zîrek e). 
Zarokên wî yên din tev li Qamişlo 
çêdibin. Aram di sala 1934'an de, 
Kîvork di sala 1937'an de (Berî çend 
salan li Beljîka koça dawî kiriye), 
Serkîs di sala 1940Î de (Hêj sax e, li 
bajarê Qamişlo dimîne, dema ku 
malbata Dîkranê Sakoyê Mêlo di sala 
1966'an de çû Ermenistanê, bi tenê 
kurê wî Serkîs li Qamişlo ma. Hingî 
bavê wî bêriya wî dikir, ev gotin ji 
Aram re nivîsîn û Aram kir stran: 
Çima nayê ez wî bibînim... Rêka 
min dûr e, çavê min wî nabînî..), 
Hayîk di sala 1943'an de (niha li 
Holanda dimîne), Zavînar keça wî a 
herî biçûk e, ew jî li Qamişlo çêbûye 
û niha li Beljîka ye. 

Dîkranê Sakoyê Mêlo (Bavê Aram) 
û seydayê Cegerxwîn dostên hev 
yên nêzik bûn. Gelek caran 


Cegerxwîn xwe di mala wan de 
vedişart... Aram ji biçûkaniya xwe ve 
hez lêdana amûrên muzîkê wek 
tembûr û cimbişê dikir. Ango di 15 
saliya xwe de wek tembûrvanekî 
ermenî ku bi kurdî, ermenî û siryanî 
distrê û di nav xelkên Qamişlo de 
dihat naskirin. Di rêka bavê wî re, 
dostaniya wî bi seydayê Cegerxwîn re 
çêbû û helbestên wî kirin stran... 
Hêjayî gotinê ye ku gelek gotinên 
stranên Aram yên bavê wî bixwe ne. 
Wî di hunermendiya xwe a dor 50 
salî de, bi kurdî, ermenî, erebî, 
siryanî, yûnanî û tirkî stran gotine. 
Belê zêdetir bi kurdî stra ye û wek 
hunermendekî kurd hatiye naskirin. 
Aramê Dîkran, di salên xwe yên dawî 
de, jiyana xwe li Atînayê, paytextê 
Yûnanistanê derbas dikir. Ta ku di 
roja 06.08.2009'an de, ji ber 
xwînberbûna ser mejiyê wî, ket 
nexweşxaneyek Atînayê de û di 
sibeha 08ê Tebaxa 2009' de, jiyana 
xwe ji dest da. Belê sed mixabin 
rayedarên Tirkiyeyê destûr nedan ku 
li Amedê bê veşartin wek ku wî 
dixwest... Li ser vê yekê malbata wî 
biryar dan ku termê wî li Brukselê 

veşêrin. Lewra di 
roja duşem, 17ê 
Tebaxa 2009'an, 
piştî merasimeke 
jêhatî, ew di 
Goristana Jette 
de a di taxa 
"Boulevard de 
Smet de Naeyer" 
veşêrin. Hêjayî 
gotinê ku 
Şaredarê Bajarê 
mezin ê Amedê 
Osman Baydemîr 
ji bo beşdarbûna 
termê Aramê 
Dîkran û 
xwesteka wî, 
çûbû Brukselê û 
hin axa Amedê bi 
xwe re bir û li 
ser gora wî 
reşand. 

Sê zarokên wî 




hene, du keç bi navê; Eyçîmîk û 
Sîvan û kurek bi navê Agob. Ta roja 
îro birayê wî Serkîsê Dîkran (Bi navê 
Bavê Dîko tê nas kirin) û bi zarokên 
xwe li Qamişlo dimînin. Bav û diya wî 
di salên heftêyan de li Ermenistanê 
koça dawî kirine. Yezdanê gewre 
tevan bi dilovaniya xwe şad bike. 

Bela serê gelê Ermen û Kurd sax be. 

* Min ev nivîs bi alîkariya Serkîsê Dîkran, 
birayê Aramê Dîkran yê ku li Qamişlo maye 
berhev kiriye. 





Agirî 


ÇAND U HUNER 


Hejmar 117, 22’ê Tebaxa 2009^17 


Xebatên Kurdolojî ên Celadet Alî Bedirxan: 


Kurd û Welatê Wan Kurdistan 


► Berhemên Giştî ên Celadet Alî 
Bedirxan vê carê bi lêkolîneke kurdolojî 
didome: Kurd û Welatê Wan 
Kurdistan. 

Her xwendinek an jî lêgerînek di nav 
rûpelên Hawarê de fikr û dîtinên nû 
dide mirov. Ev berhema di destê we de 
jî encama yek ji van xwendin û 
lêgerînan e. Ev berhevok aliyekî din ê 
Hawar / Celadet Alî Bedirxan derdixe 
ber çavan: Xebatên kurdolojî. 

Celadet Alî Bedirxan, di nivîsa 
destpêka kitêbê de wiha dibêje: 

"Belê xorto xwe binas, lê ne ser 
pelekî, xwe qenc, bi dehkere û bingeh 
binas. 

Heyîna te, heyîna milletê te, tenê bi 
hatin nasînê tête pê. Hetanî ku tu meyî 
naskirin, xwe medî nasîn, di nav koma 
milletan de cihê te nîne. 

Ev kitêboka ha ji bona vê yekê hatiye 
nivîsandin. Belê armanca wê ev e: Te ji 
te re dane naskirin. 

Xorto! Tu çîlê milletekî kevn, nîjadekî 
mezin î. Pêşiyên te di rûpelên dîrokê, di 
gorinên gernas û camêran de raketî 
ne. Tu kurrê kurdan, neviyê medan, 
dahatiyê ariyan î... 

Dîsan nizanin ku kurd ne avzêm in, 
kanî ne. Bi dagirtina çem û rûbar bête 
girtin jî serê kaniyê nayê. Ew dizê û di 
ber bendan de dipingire, rojekê li wan 
tête hev di ser wan re diherike û wan 
di bin pêlên xwe de hildiweşîne. 

Xorto! Holê bixebite, an bixwe çêke 
an arîkariya ewan bike ku çêdikin, ava 
dikin. 

Keçê! Di van gotinan de para te ne^ 
hindik e. Keçê! Tu keça wî camêrî, jina 
wî mirovî, diya wî xortî yî ku min 
şîretan lê kir û kar û xebata wî şanî wî 
da. Belê keçê, ev xortê ha xortê te 
ye... 

Keçê! Min ji te divêt, tu xortê min 
welê bixwedî bikî û bigihînî ku li pesn û 
şabaşan seza bit û lome jê mebit. 
Keçê! Tu di herkar û deravî de arîkara 
xortê min î. Tu ê pê re bijî, pê re jî 
bimirî". 

Celadet Alî Bedirxan 

Di sala 1893'an de li Stenbolê hatiye 
dinyayê. Neviyê Mîr Bedirxan Paşa ye. 


Dibistana yekemîn û a navîn li Stenbolê 
xwend. Di Şerê Cîhanê ê Yekemîn de di 
nav Artêşa Osmanî de li Eniya Kafkas 
bû. Piştî ku împaratoriya Osmanî 
hilweşiya, ji bo yekîtiya eşîrên kurd pêk 
bîne xebitî, lê bi ser neket. Di sala 
1922'an de tevî birayê xwe Kamiran Alî 
Bedirxan çû Almanya û li wir xwendina 
xwe domand. Di 1925'an de derbasî 
Rojhilata Navîn bû, piştî demekê li 
Qahîrê ma çû Sûrî û li wir bi cih bû. Li 
binxetê bi Haco Axa û ronakbîrên din 
ên kurd re Xoybûn ava kirin. Di salên 
30'an de dest bi xebatên kulturî kir. 
Berpirsiyar û xwediyê kovara Hawar û 

Kurtl û Welatê Wan Kurdistan 


CcliKkt Al) tiediron 


Nemir 


Şikestî 




Ronahî bû. Elfaba kurdî bi latînî çêkir. 
Li ser gramera kurdî xebatên gelekî 
girîng kirin. Celadet Alî Bedirxan, di 15ê 
Tîrmeha 1951'ê de li Şamê çû ser 
dilovaniya xwe. 

RÊZA CELADET ALÎ BEDIRXAN 
Gunlûk Notlar (Amadekar: 
Malmîsanij, bi tirkî) 

- De La Question Kurde / Kûrt Sorunu 
Ûzerine (Bi frensî û tirkî) 

- Were Dotmam (Şiîrên Hawarê) 

- Kûrtçe Gramer (tevî Roger Lescot, 
bi tirkî) 

- Edirne Sukûtunun îç Yûzû (tevî 
Kamiran Bedirxan, bi osmanî) 

Kurd û Welatê Wan Kurdistan 
Celadet Alî Bedirxan 
Weşanxaneya Avesta ji Agirî re 
şandiye 


Şahîn şah û sof ia 
Van kafir û bêjiya 
Li rojên tenk û tariya 
Em kuştin li xerîbiya 
Diva bikujin hêviya 
Dilbirijîû Çav girya 

Di mal û derve em kuştin 
Napalim li warê mi avêştin 
Em di bêjarî de hiştin 
Erê ku kurd bê piştin 
Li ser Qasimlo xwe kuştin 
Wextê şêrê min kuştin 

Hêvî kuştin di jînê 
Partîya Sûrî te dihebînê 
Lê Qamişloka evînê 
Xwe di kête reş û şînê 
Xwîn di dê ser birînê 
Qasimlo bû rahê xwînê 

Şêr Ebdilrehman Qasimlo 
Diva şev li me bikê ro 
Şêrê mi kuştin Çima bo 
Ma qey xudê wiha ko 
Wê azadî werê ro 
Bi keda kurda û Qasimlo 

Şikestî bejnê diçimînim 
Hêvî bi keda we tînim 
Wê aza bê Kurdistan 
bi kar û berxwedan 
bi kar û berxwedan 













Duheftînameya siyasî, civakî, çandî û hunerî 
Partiya Demokrat ya Kurdistana îranê diweşîne 

http://www.kurdistanmedia.com/kurmanci/index.php 
Navenda bingehîn ya xebata Agirî li Kurdistanê ye. 

Navnîşana derveyî welat: AFK B.P. 102- 75623 Paris CEDEX 13 -FRANCE 

E - Mail: 

agiri2003@hotmail.com 

agiri2003@gmail.com 







Gera Sêyem Ya Parlemana Kurdistanê 
Dest Pê Kir 

Roja pêncşem, 

20'ê Tebaxa 
2009'an, rûniştina 
yekem a gera sêyem 
a Parlamena 
Kurdistanê li 
Hewlêra Paytexta 
Herêma Kurdistanê 
dest pê kir û piştî 
sondxwarina 
endamên nû yên 
Parlamena 
Kurdlstanê, Kemal 
Kerkûkî wek Serok, 

Erselan Bayiz wek 
Cîgirê Serok û 
Firset Ehmed jî 
wek Sekreterê 
Parlamena 

Kurdistanê hatin destnîşankirin. 

Herwiha Serokê Herêma Kurdistanê, Mesûd Barzanî jî 
sonda qanûnî xwar û gotarek balkêş li ser rojeva siyasî ya 
Herêma Kurdistan, îraq û devera Rojhilata Navîn pêşkê kir. 
Li gor agahiyên nûçeyan, biryar e di vê hefteyê de Serokê 
Herêma Kurdistanê, Dr. Berhem Salih rasipêre bo 
pêkanîna kabîneya nû ya Hikûmeta Herêma Kurdistanê. 


Bo Cara Çaremîn, Angela Merkel Bû 
Jina Herî Bihêz A Cîhanê 


Forbes 

Woman 


► Serok Wezîra 

Almanya, Angela 
Merkela 55 salî di nav 
lîsta sed jinên bihêz ên 
cîhanê de pileya 
yekem bidest xist û bo 
cara çaremîn weke jina 
herî bihêz hat 

diyarîkirin. Lîsta 

bihêztirîn jinên cîhanê 
di Kovara Forbes a 
Amerîkî e hate 
belavkirin. 


Sedeama hilbijatina I 
Merkelê weke jina herî |p 

bihêz ya cîhanê bo cara çaremîn, vedigere bo rêveberiya 
wê di berpirsyariya Serok Wezîriya Almanyayê û ew çaksazî 
û reformên civakî û aborî ku Merkelê di civaka Almanyayê 
de pêk aniye. 


Senar Mamedî Endamekî Kevnar Yê 
PDKÎ Çû Ser Dilovaniya Xwe 

Agirî: 

Tebaxa 
bajarê 
welatê 
endamekê 
PDKÎ bi 
Mamedî 
dilovaniya 
Mamedî ji 
serkevtina 


Roja 

2009'an, li 
Stokholm a 
Swêdê, 
kevnar yê 
navê Senar 
çû ser 
xwe. Senar 
salên beriya 

şorişa gelên \ ^ 

Iranê di sala 1979'an di 
refa xebatkarên PDKÎ de 
xebat kiriye û di çend 

dewran de endamê rêberiya PDKÎ bûye. Senar Mamedî bi 
sedema xebat û tekoşînê çend caran ji aliyê her du rejîmê 
dîktator ên Pehlewî û Komara Îslamî ya îranê hatibû 
zîndanîkirin. 

Bi hikevta koça dawî ya Senar Mamedî, PDKÎ behî û 
serexweşiya xwe pêşkêşî malbat û kes û karên wî dike û 
xwe di xem û kovana ji dest çûna Senar Mamedî de şirîk û 
hexem dizane. 


Almanya Daxwaza Dorpêçên Li Ser Beşa 
Enerjî Ya îranê Dike 


^AImanya 
dibêje ger 
gotûbêjên grûpa 
5 + 1 bi îranê 
re negihîjin tu 
encamekê, divê 
ew girûp 

dorpêçên tudn û 
berfirehtir li dijî 
îranê rêve bibe. 


Em dixwazin ku beşa vejena (enerjî) îranê bikeve ber 
dorpêçên civaka navneteweyî. Serok Wezîra Almanya, 
Angela Merkel di hevpeyvînekê de bi Rojanmeya Frankfort 
Algmanite re diyar kir, eger gotûbêjên me bi îranê re 
serneketin, divê baykut û dorpêçên beşa enerjiya îranê 
bibe armanca grûpa 5 + 1, bi taybet şandin û firotina 
Benzînê bo îranê. 

Ev helwêsta Angela Merkel di demekê de ye ku dema 
çend salan e çendîn welatên Ewropa û grû|Da 5 + 1 bi cuda 
li ser programa Etomî ya wî welatî re digel îranê gotûbêjan 
dikin, lê heta niha wan tu encamek erênî negirtiye û îranê 
tenê bi hêceta diyalogê demkê dikuje û dikire, heta ku 
bernameya zengînkirina Uraniyûmê pêşde bibe û bikare 
bombeyên Etomî çê bike. 



























